وتەبێژی دەستەی گەشتوگوزار: وەرگرتنی باج لە گەشتیاران لەلایەن وەزارەتی داراییەوە بڕیاری لەبارەوە دراوە\nHome›هەواڵ›کوردستان›وتەبێژی دەستەی گەشتوگوزار: وەرگرتنی باج لە گەشتیاران لەلایەن وەزارەتی داراییەوە بڕیاری لەبارەوە دراوە\n9 مانگ له‌مه‌وپێش\nدوای ئەوەی بڕیاردرا كە لەمەودوا ئەو گەشتیارانەی كە ڕوو لە هۆتێلە چوار ئەستێرە و پێنج ئەستێرەییكان دەكەن بە مەبەستی نان خواردن و مانەوە، بە ڕێژەی لە %10 باجیان لێوەربگیرێت، وتەبێژی دەستەی گشتی گەشتوگوزاری هەرێم ئاماژە بەوە دەكات ئەو بڕیارە بە بێ ئاگاداری ئێمە دەركراوە و وەزارەتی دارایی و بەرێوەبەرایەتی باج لێی بەرپرسن.\nنادر ڕۆستی، وتەبێژی دەستەی گشتیی گەشتوگوزاری هەرێم بەSNNی راگەیاند: ئێمە لە بەڕێوەبەرایەتی گشتی گەشتوگوزار وەك هەر هاووڵاتیەكی دیكەی ئاسایی ئاگاداری وەرگرتنی باجین لەو هاووڵاتی و گەشتیارانەی كە ڕوو لە هۆتێل و شوێنە گەشتیارییە چوار ئەستێرە و پێنج ئەستێرەییەكان دەكەن، هیچ پرس و ڕایەكمان پێنەكراوە بەڵكوو ئەمە بە بڕیاری وەزارەتی دارایی و بەڕێوەبەرایەتی باجەكانی سەر بەوەزارەتی دارایی دەركراوە و هەر ئەوانیش لێی بەرپرسن.\nئاماژەی بەوەشكرد، ئەو باجەی كە دانراوە باس لە %10 دەكرێت بۆ نمونە ئەگەر گەشتیارێك بڕواتە هۆتێلێكی چوار ئەستێرەیی یان پێنج ئەستێرەیی ئەگەر بە بڕی 100 دۆلار نان بخوات یان شەوێك بمێنێتەوە، ئەوا دەبێت بڕی 110 دۆلار بداتە خاوەن هۆتێلەكە لەبەرامبەردا هەمان ئەو خزمەتگوزاریانەی پێشكەش دەكرێت كە پێشتر هەبوون، بۆیە ئەمە كاریگەری دەبێت لەسەر هاتنی گەشتیاران و سەردانیكردنی گەشتیاران بۆ ئەو جێگایانە.\nوتەبێژەكەی دەستی گشتیی گەشتوگوزاری هەرێم ئەوەشی خستەڕوو، ئەو پارەیەی بەناوی باج لەو كەسانە وەردەگیرێت كە ڕوو لەو شوێنانە دەكەن، سەرجەمی داهاتەكەی بۆ وەزارەتی دارایی دەگەڕێتەوە هیچی بۆ دەستەی گەشتوگوزار نابێت، بۆیە ئێمە دوور و نزیك ئاگامان لەو بڕیارە نییە.\nبافڵ تاڵەبانی پێشوازی لە وەزیری لاوان و وەرزشی عێراق کرد


هەینی, 09 تەمموز 2021 12:07\nکۆمیسیۆنی باڵای سەربەخۆی هەڵبژاردنەکان تیروپشک لە سەرتاسەری وڵات ئەنجام دەدات گرنگ\n٧ی تەمموزی ٢٠٢١:- لە ئامادەکارییەکانیاندا بۆ هەڵبژاردنی پەرلەمانیی پێشوەختەی داهاتوو، کۆمیسیۆنی باڵای سەربەخۆی هەڵبژاردنەکان پرۆسەی تیروپشکی لەسەرتاسەری وڵات ئەنجامدا بۆ بڕیاردان لەسەر ریزبەندیی پاڵێوراوەکان لە ٨٣ بازنەی ١٩ پارێزگای عێراقدا.\nلە هەمانکاتیشدا، پرۆسەی تیروپشک بۆ هەموو پێکهاتەکان لە بارەگایەکانی کۆمیسیۆن بەشێوەیەکی پەخشی ڕاستەوخۆی تەلەفزیۆنی و بە ئامادەبوونی پارتە سیاسییەکان و راگەیاندن و لایەنە پەیوەندیدارەکان بەڕێوەچوو. لە ٦ی تەموزیشدا، کۆمیسیۆن ٣٢٤٣ پاڵێوراوی پەسند کرد بۆ هەڵبژاردنی مانگی تشرینی یەکەمی ئەمساڵ.\nشایانی باسە، بۆ ئەنجامدانی پرۆسەی تیروپشکیش، نووسینگەی هاوکاریی هەڵبژاردنی یونامی هاوکاری کۆمیسیۆنی کرد بە دابینکردنی ٤٦ ئامێری تیروپشک. هەروەها، کۆمیسیۆن، بە یارمەتیی راوێژکارانی یونامی ڕێوشوێنەکانی پرۆسەی تیروپشکی گرتەبەر و بۆ ئەم مەبەستەش لە ١ی تەموز لە بەغدا ڕاهێنانی بە ٥٧ کارمەندی نووسینگەکانی هەڵبژاردنی حکومی کرد. هەروەها، هاوکاری لە بواری خۆگەیاندنە خەڵکیش (لە رێگەی بەرهەمهێنانی ڤیدیۆییەوە) و ڕێنمایی رایگەیاندنەوە پێشکەش کرا.\nراوێژکارانی نووسینگەی هاوکاریی هەڵبژاردنی یونامی کەوتنە کارکردن لەگەڵ نووسینگەکانی هەڵبژاردنی حکومەت بۆ دروستکردنی متمانەی زیاتری بۆ ئەو نووسینگانە سەبارەت بە ئامادەکارییەکانی ئەنجامدانی پرۆسەی تیروپشک.


به‌یاننامه‌ی كۆمه‌ڵه‌ی خوێنده‌وارانی رۆژهه‌ڵات له ساڵیادی كاره‌ساتی هه‌ڵه‌بجه\nره‌شه‌ممه بۆ ته‌واوی گه‌لانی جیهان، به‌تایبه‌تی نه‌ته‌وه‌ی كورد وه بیرهێنه‌ری كاره‌ساتی له‌بیرنه‌كراوی بومبارانی شیمیایی هه‌ڵه‌بجه له لایه‌ن رژێمی چه‌وسێنه‌ر و خوێنمژی به‌عسه. هه‌رچه‌ن زۆرێك له بیرمه‌ندان ئه‌و رووداوه‌یان له ئاستی ئه‌و كاره‌ساتانه‌ی وه‌كوو دوو شه‌ڕه جیهانیه‌كه و بومبارانی ئه‌تۆمیی هیرۆشیما و ناكازاكی هێناوه، به‌ڵام ده‌توانین بڵێین هه‌ڵه‌بجه زۆر زۆر دڵته‌زێنتره!!! له‌به‌ر ئه‌وه‌ی كه هه‌ڵه‌بجه نه‌ك به ده‌ست وڵاتێكی داگیركه‌ر و دوژمنی ده‌ره‌كی، به‌ڵكوو له‌وانه‌یه ته‌نیا وێنه‌ی نامۆی مێژووی هاوچه‌رخ بێت كه هاووڵاتیانی یه‌ك وڵات به ده‌ستی ده‌سه‌ڵاتدارانی خۆی جینۆساید بكرێن، هه‌ر به‌م هۆیه ده‌توانین بڵێین ته‌نیا هه‌ڵه‌بجه وه‌كوو هه‌ڵه‌بجه‌یه و به‌س!. هه‌ر بۆیه یادكردنه‌وه و زیندوو راگرتنی ئه‌و كاره‌ساته تاڵه له‌وانه‌یه ئه‌ركی هه‌ر ئینسانێك و به‌دڵنیاییه‌وه ئه‌ركی رۆڵه‌كانی كوردستانه.\nمخابن، كاره‌ساتی هه‌ڵه‌بجه ئه‌وتۆ كه ده‌كرا نه‌كه‌وته به‌رچاوی جیهانیان به‌گشتی و رێكخراوه‌كانی مافی مرۆڤ به‌تایبه‌تی!. ئازار و ژانی بایكۆتی هه‌واڵنێریی هه‌ڵه‌بجه كه‌متر له خودی كاره‌ساته‌كه نه‌بوو. بۆ ئه‌وه‌ی هه‌موو راگه‌یاندن و ده‌زگا هه‌واڵنێریه به‌ناوبانگه‌كانی جیهان بچووكترین رووداوی سیاسی، ئابووری، سروشتی وهتد، ده‌خه‌نه به‌رباس، به‌ڵام گوایه له راستای سیاسه‌تی حاشا و له‌ناوبردنی نه‌ته‌وه‌ی كورد، دیسانه‌وه هه‌ر وه‌كوو ئه‌وه‌ی شوناس، مێژوو، وڵاتمان و ته‌نانه‌ت بوونی حاشا كراوه، ره‌شه‌كوژی و جینۆسایده‌كه‌شی بایكۆت بووه!. بێده‌نگی وڵاتانی چوارده‌ور و به‌تایبه‌تی وڵاته عه‌ره‌بیه‌كان، ئه‌ویش به له‌به‌رچاوگرتنی بوونی دوو رێكخراوی كونفرانسی وڵاته ئیسلامیه‌كان و یه‌كێتیی عه‌ره‌ب، تا ئه‌و راده‌یه قورس و بێ پاساو بوو كه ده‌بوو له بوون و مانای "ویژدان" و "رۆح"ی ئینسانییان گومان بكرێ.\nله‌م سه‌رووبه‌نده‌دا خوێندكارانی كوردستان و رێكخراوی خوێنده‌وارانی كوردستان به گوێره‌ی ئامانجه‌كانی بزووتنه‌وه‌ی خوێندكاری كوردی كه گرینگترین چوارچێوه‌ی چالاكیه‌كانمان په‌ره‌پێدانی گوفتمان و وتو وێژی دیموكراسی، مافی مرۆڤـــ، پشتگیری له ئازادیی به‌یان، رخنه له ده‌سه‌ڵات و دژایه‌تی له‌گه‌ڵ هه‌ر چه‌شنه نابه‌رابه‌ری و بێ عه‌داڵه‌تییه‌كه، به به‌ڕێوه‌بردنی هه‌مایشه‌كان، میتینگه‌كان، كونفرانسه‌كان و پیشانگاكانی وێنه و فیلم له‌م دوو ده‌یه‌ی رابردوو به كه‌مترین پشتوانه‌ی داهات و ماڵی له لایه‌ن زانستگاكانه‌وه، یادی ئه‌و رووداوه دڵته‌زێنه‌یان هیچ كات له بیر نه‌كردووه و نه‌یانهێشتووه دوژمنانی مرۆڤایه‌تی ئه‌و كاره‌ساته به بێده‌نگی و حاشا بگۆڕن، هه‌ر به‌و شێوه‌یه كه بڕێ له خاوه‌ن بیروڕایان به‌ڕێوه‌بردنی یادی هه‌ڵه‌بجه به نه‌ماد و سیمبولی بزووتنه‌وه‌ی خوێندكاریی كوردی ده‌زانن. بزووتنه‌وه‌ی خوێندكاریی كوردی یا كوردستانی وه‌كوو به‌شێك له بزووتنه‌وه‌ی نه‌ته‌وه‌یی كوردی ده‌زانێ به پاراستنی سه‌ربه‌خۆیی خۆی راسته‌قینه‌ترین و كارامه‌ترین چالاكیه‌كانی خۆیی له كارنامه‌ی خۆی تۆمار كردو,ه و هیچ كات مل بۆ زه‌ڕ و زۆر و ریا ناخه‌وێنێ هه‌تا ده‌وڵه‌مه‌نان و ده‌وڵه‌تمه‌ردان و ریاكاره‌كان بزانن بزووتنه‌وه‌ی خوێندكاریی كورد به‌رده‌وام زیندوو و زیندوو كه‌ره‌وه‌یه.


شیوعی بەدوو مەرج هەماهەنگی لەگەڵ لایەنەكانی ئۆپۆزسیۆن دەكات\nهەواڵ / کوردستان :: 14/11/2018 :: 272 جار بینراوە\nسەركردەیەكی حیزبی شیوعی كوردستان رایدەگەیەنێت، هەر لایەنێكی سیاسی دژایەتی سیاسەتی ئابووری حكومەتی هەرێمی كوردستان و دژایەتی تەسككردنەوەی ئازادییەكان و مافەكانی مرۆڤ بكات، ئامادەن هەماهەنگی لەگەڵ بكەن.\nهیوا عومەر، ئەندامی سەركردایەتی حیزبی شیوعی كوردستان بە دواڕۆژی راگەیاند: هەڵوێستی ئەوان بۆ كابینەی نوێی حكومەتی هەرێم پێش ئەوەی هەڵوێستێكی سیاسی بێت، هەڵوێستێكی فیكرییە لەڕوانگەی فیكری چەپەوە و پێیانوایە ئەو بەرنامە سیاسی و ئابوورییەی حكومەتی هەرێم و نوخبەی حوكمڕان پەیڕەوی دەكەن لەچوارچێوەی سیاسەتی سەرمایەداری و لەژێر مەرجەكانی سندوقی دراوی نێودەوڵەتی و بانكی نیودەوڵەتیدایه.\nناوبراو وتیشی: "بەتێگەیشتنی ئێمە و بەپێی داتاكان رۆژ لەدوای رۆژ رێژەی بێكاری لە كۆمەلگەدا زیاتر دەكات، بۆیە هەڵوێست و چەپبوونی ئێمە لەچوارچێوەی پڕۆژەیەكی سیاسی فیكرییە، دوور لە ئۆپۆزسیۆنیكی راستڕەو یان ئیسلامی پۆپۆلیستی كە لەماوەی رابردوو لە كوردستان هەبووە، ئێمە ئۆپۆزسیۆنین لەچوارچێوەی بەرنامەی فیكری سیاسی حیزبی شیوعی كە لەچوارچێوەی میتۆدی فیكری ماركسییە".\nتائێستا یەكگرتووی ئیسلامی و جوڵانەوەی نەوەی نوێ كە لە پەرلەمانی كوردستان كورسیان هەیە، ئۆپۆزسیۆنبوونی خۆیان راگەیاندووە، سەبارەت بەوەی ئامادەی هەماهەنگی و كاری هاوبەشن لەگەڵ ئەو دوو هێزە؟، هیوا عومەر دەڵێت: "ئێمە كاری هاوبەش لەسەر بنەمای بەرنامەی هاوبەش لەگەڵ لایەنە سیاسییەكان دەكەین، هەر لایەنێك بەپێی بەرنامەكەی ئێمە دژایەتی سیاسەتی ئابووری حكومەتی هەرێم و دژایەتی تەسككردنەوەی ئازادییەكان و مافەكانی مرۆڤ بكات، ئامادەی هەماهەنگین".\nحیزبی شیوعی كوردستان خاوەنی یەك كورسییە لەپەرلەمانی كوردستان و رۆژی سێشه‌ممه 13ی تشرینی دووه‌می 2018 ئۆپۆزسیۆنبوونی خۆیان راگەیاند.


کەی ئای تی ئێن - Page 368 of 408 - باوەڕپێکراوترین سەرچاوەی تەکنەلۆژی\nماوەیە چەند رۆژێکە هێڵەکانی کوردستان توشی هەڵەیەک بوون بەم ناونیشانە (Network Error (tcp_error بەزۆریش بەکارهێ،ەرانی تۆڕە کۆمەڵایەتییەکانی وەکو فەیسبووک توشی ئەم هەڵەیە هاتوون، جا بۆ چارەسەری ئەم کێشەیە دوای گەرانم، کێشەکەم دۆزیەوە بە چەند رێگایەک چارەسەر دەکریت لێرەدا دەتوان سود لەم دوو گرتە ڤیدیۆە ببین بۆ هەردوو سیستەمی کارگێری ویندۆز…\n1 نیسان، 2013 شەماڵ صالح\nP0sixninja کە یەکێکە لە هاکەرانی iOS و ناوی ئەسڵی بریتتیە لە Joshua Hill دەڵێت چەند Exploitـێکی دۆزیوەتەەوە بۆ جەیلبرەکی تازە. ئەم هاکەرە بەشداربووی چەندان جەیلبرەکە لە ڕابردوودا لەوانە GreenPois0n, Cdev Reporter, Absinthe چەندانی تر. ئەم هاککەرە لە دوو تویتدا لە ٢٨ی ٣ دا دەڵێت: “هەتا ئێستا وا پێدەچێت جەیلبرەیکی داهاتوو…\nڕێژەیەکی زۆر لە کوردستان ئەم مۆبایلانە بەکاردەهێنن کە بە سیستەمی کارگێری ئەندرۆید کاردەکەن نمونەی ئەم مۆبایلانەش سامسۆنگ گالەکسی و سۆنی ئێکسپێریا و ئێچ تی سی و …چەندانی تریش. ئاشکرایە کە ئەم سیستەمە سەرچاوە کراوەیە و چەندان ڕێگە هەیە بۆ زیادکردنی تایبەتمەندی و زیدکاری بۆ سیستەمەکە. لەوانە زیادکردنی تەختەکلیلە کە بەهۆی…\nمایکرۆسۆفت جەختی کردەوە کە لە ئێستادا ئەوان سەرقاڵی کاکردنن لەسەر کۆمەڵێك چاکسازی لە ویندۆز ٨ و ئەم پڕۆژەیەشیان ناو ناوە پرۆژەی “بلو.” لە ڕاستیدا کۆمپانیای مایکرۆسۆفت ڕەتیکردەوە لە پێدانی ورەدەکاری زیاتر سەبارەت بەم پرۆژەیە. تەنها فرانک شۆ جێگری سەرۆک لە مایکرۆسۆفت نەبێت لە سەر سەکۆی فەرمی کۆمپانیا ئاماژەی بەوە کردووە…\n27 ئازار، 2013 سەردار عبدالله\nفەیسبووک تایبەتمەندی Reply لەسەر Commentـەکان بۆ پەڕەکانی زیاد دەکات.\nلە ماوەڕ ڕابردوودا و لە هەوڵێکدا ئاماژەمان بەوەدا کە فەیسووک تایبەتمەندی وەڵام بۆ Commentـەکان زیاد دەکات! ئەوەتا لە کۆتایدا و ئێستا خاوەن پەڕەکان لە فەیسووک دەتوانن ئەم تایبتمەندییە بۆ پەڕەکانیان زیادبکەن و ئەویش کاتێک لەسەرەوەی پەڕەکانیان کلیک لە Edit Page بکەن و پاشان Manage Permissions کلیک بکەن لەدوای ئەوە لەبەشی…\n27 ئازار، 2013 کەی ئای تی ئێن\nدوای سڵاوێکی گەرم، پێویستە ڕوونکردنەوەیەک بدەم کە ئەم دوو فەرهەنگە وەکو ئەپڵیکەیشنی سەربەخۆ نیینە و کەس دروستی نەکردوون وەکو ئەپڵیکەیشن بەڵام داتابەیسی هەردوو فەرهەنگەکە بە فۆڕماتی پڕۆژەی سەرچاوەکراوەی StarDict هەنە و بە خۆشحاڵییەوە لە گووگڵ پلەی چەندان ئەپیڵکەیشنی نایاب و ناوازە هەنە بۆ خوێندنەوەی ئەم جۆرە داتابەیسانە یەکێک لەوانە ئەپێکە…\nبەڕێزان وەکو لە هەواڵی پشتر پێمان ڕاگەیاند کە ئەم فەرهەنگە پاش کەمێک تر بڵاودەکەینەوە و شایەنی باسە ئەم فەرهەنگە ئینگلیزی کوردی و بە پێچەوانەوەیە و بۆ ئایفۆن و ئایپۆد و ئایپادیش دەبێت بەڵام بیرمان نەچیت دەبێت ئایفۆنەکەت جەیلبرەیک کرابێت و لە سیدیا تویکی Appsync ت دابەزاندبێت ئەمجار ئەم ئەپە دادەبەزێت.…\nلە پەیامێکیاندا گەشەپێدەری خۆشەویست (سەرکۆ قەسڵانی) کە بۆ ئێمەی ناردووە تێیدا بەڕێزیان ئاماژە بەوە دەکەن کە لە ئێستادا سەرقاڵی فەرهەنگی ناوبراون بۆ سیستەمی کارگێری ئای ئۆ ئێس کە لەسەر ئامێرەکانی ئایفۆن و ئایپۆد و ئایپادە. وەکو لەوێنەی هاوپێچەوە دیارە کە ئەم فەرهەنگە ٥٨ هەزار وشە لە بوارە جیاجیاکاندا لەخۆی دەگرێت…\nسه‌ره‌تا ئه‌گەر یاری Temple run 2 له‌مۆبایله‌كه‌ماندا نه‌بوو لێره‌وه دایدەگرین و ده‌یخه‌ینه سه‌ر مۆبایله‌كه‌مان ئه‌گه‌ر هه‌مان بوو ئه‌وا پێویست ناكات. دوای دابه‌زاندنی یارییەکە سه‌یر ده‌كه‌ین لێره هیچ بڕه پاره و گه‌وهه‌رێك یان ((coin و ( Gem) مان نیه. وه‌ك له‌وێنه‌ی ژماره (1)دا دیاره. بۆ ئه‌وه‌ی به‌ئاسانی و به ماندوو بوونێكی…\nڕێژەی ئەپڵیکەیشنەکانی کۆگای ویندۆز ٨ دەگاتە ٥٠ هەزار ئەپڵیکەیشن.\nدوایین ئامارەکان دەریدەخەن کە ڕێژەی ئەپەکانی کۆگای ویندۆز ٨ گەیشتوەتە ٥٠ هەزار ئەپ و شایەنی باسە ویندۆز ٨ هەر لەگەڵ دەرچوونی بە ٥٠٠٠ ئەپەوە بڵاوکرایەوە و پێش بیینی گەشەیەکی باش دەکرا لە بڵاوبوونەوەی ئەپی زۆرتر بۆ ئەم سیستەمە و لە کۆتایشدا ڕێژەی ئەپەکانی زیاترە لە ٤٥ هەزار ئەپ. لە ڕاستیدا…\n24 ئازار، 2013 سەردار عبدالله\nسەرەتا چوونە ناو لیستى DESIGN زۆر سادەیە و ، وەکارى زۆر جوانى پێدەکرێت، بەڵام خەڵکى زیاتر بەرنامەى تر بەکاردەهێنن بۆ ئەو کارە دیزاینیەی کەدەیکات، بەڵام لە ڕاستیدا ئەم لیستەیە تەواوی پێداویستییەکانمان بۆ جوانکاری کردن لەسەر پەڕە دەخاتە بەردەست و تۆی بەکارهێنەر دەتوانیت لێی سودمەندبیت، فەرموون باب بەیەکەوە بڕۆینە سەر باسی…\n22 ئازار، 2013 میرخان عبدالله\nتەنها یەک ڕۆژ تێدەپەڕێت بەسەر ڕاگەیاندنی ئەپدەیتی iOS6.1.3 و دیسانەوە ڕێگەیەکی تر دۆزڕایەوە بۆ ڕۆیشتنە ناو بەشی پەیوەندی کردن و ناوەکان بەبێ داخڵکردنی وشەی تێپەڕ بوون. شایەنی باسە لە ماوەی ڕابردوودا چەند ڕێگەیەک دۆزرانەوە بۆ ئەوەی بەبێ نوسینی وشەی تێپەڕ بوون دزە بکەیتە ناو بەشی ناوەکان و پەیوەندی کردن لە…\nئەپی Google Now بەڕێکراوە بۆ ئەوەی لە کۆگای ئەپڵ دابنرێت بۆ سیستەمی ئای ئۆ ئێس و گووگڵیش چاوەڕوانی ڕازی ئەپەکەیە لەلاین دەستەی ئەپستۆرەوە. شایەنی باسە ئێرک شکێمدت خێرخوازی جێبەجێکار لە گووگڵ ڕایگەیاند کە ئەپی Google Now دەمێکە لەسەر سیستەمی کارگێری ئەندرۆیدە و ئێستا وەکو ئەپ بەڕێکراوە بۆ ئەپڵ و چاوەڕێی…\nژیان ئاڵۆز و بەرەو زیاتر ئاڵۆزبوونە ، ئەگەر ئەوەی بە مێشکدا دێت لە چرکەساتی خۆی پاشەکەوتی نەکەت بیرت دەچێتەوە ودواتر کار لە کار دەترازێ! و داری بریاش بێ بەرهەمە. بۆ ئەم مەبەستە گووگڵ خزمەتگوزارییەکی ناوازەی بەناوی Google Keep بڵاوکردەوە بۆ ڕزگاربوون لە لەیادکردنی ئەو شتانەی کە دێنە یادت و بە…\n« یەکەم‹ پێشتر365366367368369370371دواتر ›کۆتایی »


کوردیپێدیا - لە بارزان و چەلێ 7 سەربازی تورک کوژران\n📝 لە بارزان و چەلێ 7 سەربازی تورک کوژران | پۆل: بەڵگەنامەکان | زمانی بابەت: 🏳 کوردیی ناوەڕاست\nلە بارزان و چەلێ 7 سەربازی تورک کوژران\nلە ئەنجامی چەند چالاکییەکی گەریلاکانی هەپەگەهەپەگە لە چەلێ، بارزان و لێلکان حەوت سەربازی سوپای تورک کوژران.\nئەمڕۆ ناوەندی ڕاگەیاندنی هێزەکانی پاراستنی گەل- هەپەگە، لە بارەی چالاکیی گەریلاکان لە باشوری کوردستان و جولەمێرگی باکوری کوردستان ڕاگەیەندراوێکی لە سە رماڵپەری فەرمییدا بڵاوکردەوە.\nلە ڕاگەیەندراوەکەدا هاتووە: گەریلاکانمان لە چوارچێوەی هەنگاوی شۆڕشگێڕانەی شەهید ئاگری و شەهید پیرۆزدا لە دژی داگیرکارییەکانی حکومەتی تورک لە خاکی باشوری کوردستان چەند چالاکییەکیان ئەنجامدا.\nلە ڕاگەیەندراوەکەدا ئاماژە بەوەدرا: 28ی نیسان کاتژمێر 12:45 خولەک لە تەپە شوندری سەربە چەلێی جولەمێرگ چالاکییەک ئەنجامدرا، ئەنجامی ئەو چالاکییە نەزاندراوە.\nلە بەردەوامیدا هەپەگە ڕایگەیاند: دوێنێ کاتژمێر 01:00ی نیوەڕۆ، گەریلاکانمان لە گردی لێلکان لە باشوری کوردستان چالاکییەکیان لە دژی سوپای تورک ئەنجامدا، لەو چالاکییەدا گورز لە سوپای تورک درا، بەڵام ژمارەی کوژراو و بریندارەکانیان نەزانرا.\nهەپەگە ڕاشیگەیاندووە: هەر دوێنێ کاتژمێر 04:15 خولەکی پاشنیوەڕۆ لە دژی سوپای تورک چالاکییەک لە گردی لێلکان ئەنجامدرا، لەو چالاکییەدا سەربازێک کوژرا.\nلە بارەی چالاکییەکی ئەمڕۆی گەریلاکانیشەوە، هەپەگە ڕایگەیاند: بەرەبەیانیی ئەمڕۆ کاتژمێر 04:20 خولەک گەریلاکانمان لە گردی بەیرەقی دەڤەری بارزان چالاکییەکیان لە دژی سوپای تورک ئەنجامدا، لەو چالاکییەدا سێ سەربازی سوپای تورک کوژران.\nلە کۆتایی ڕاگەیەندراوەکەشدا هاتووە: ڕۆژی 28ی نیسان ڕامانگەیاند، کە گەریلاکانمان ڕۆژی 26ی نیسان لە تەپە سۆری سەربە چەلێی جولەمێرگ چالاکییان لە دژی سوپای تورک ئەنجامداوە، بەپێی ئەو زانیارییانەی بە دەستمان گەیشتووە، لەو جالاکییەدا سێ سەربازی سوپای تورک کوژراون و چواری دیکەس برینداربوون.\n#هەپەگە | #30-04-2018 |\n➕ ئەم بابەتە لەلایەن: (نالیا ئیبراهیم)ەوە لە: Apr 30 2018 2:13PM تۆمارکراوە


فوئاد ئه‌لئه‌میر: له ده‌ستوردا واهاتووه كه هه‌رێم وه‌ك هه‌ر پارێزگایه‌كى دیکەی عێراقە\nهەواڵ / چاوپێکەوتن :: 05/09/2019 :: 249 جار بینراوە\nفوئاد قاسم ئه‌لئه‌میر\nسه‌رنج و را و بۆچوونه‌كانى فوئاد قاسم ئه‌لئه‌میر وه‌ك پسپۆرێكى ئابورى و شاره‌زاى بوارى نه‌وت، گرنگییه‌كى زۆرى هه‌یه بۆ ئێستاى عێراق و هه‌رێمى كوردستان، بۆیه دواڕۆژ به پێویستیزانى دیدارێكى تایبه‌تى له‌گه‌ڵدا ساز بكات و ئه‌مه‌ى خواره‌وه پوخته‌كه‌یه‌تى:\nدواڕۆژ: چۆن له كۆمپانیاى نه‌وتى نیشیمانى و یاساى نه‌وت و غاز ده‌ڕوانیت؟\nفوئاد قاسم ئه‌لئه‌میر: پێشتر كۆمپانیایه‌كى نه‌وتى نیشتیمانیمان هه‌بوو كه سه‌نگ و قورسایى هه‌بوو، به‌ڵام له هه‌شتاكاندا هه‌ڵوه‌شێنرا. ئه‌و یاسایه‌ش كه باسى لێوه‌ده‌كرێت، دوور له‌چاوى خه‌ڵك و بێ ئاگاداریى ئه‌نجومه‌نى نوێنه‌ران نووسراوه‌ته‌وه، بۆیه یاسایه‌كى ناته‌واوه و په‌لیكێشاوه بۆ هه‌ندێك مه‌سه‌له‌ى دوور له كۆمپانیاى نه‌وتى نیشتمانى. من و به‌ڕێز ماجد عه‌لاوى له دادگاى فیدراڵى سكاڵامان له دژى ئه‌و یاسایه تۆمار كرد و روونمانكرده‌وه كه یاساكه ناده‌ستوریه و له‌گه‌ڵ ده‌ستوردا ناگونجێت. سه‌ره‌نجام دواى هه‌شت مانگ له گفتوگۆ له‌گه‌ڵ دادگاى فیدراڵى، دادگا بڕیارى له به‌رژه‌وه‌ندیى سكاڵاكه‌ى ئێمه دا و زۆربه‌ى بڕگه‌كانى ئه‌م یاسایه‌ى لابرد و هه‌ڵیوه‌شاندنه‌وه. بۆیه یاساى كۆمپانیاى نه‌وتى نیشتمانى نییه و ئێستا بیر له دانانى یاسایه‌كى دیكه‌ى كۆمپانیاى نه‌وتى نیشتمانى ده‌كه‌نه‌وه.\nدواڕۆژ: گرنگترین تێبینیه‌كانتان له‌سه‌ر یاساكه چین؟\nفوئاد قاسم ئه‌لئه‌میر: یاساكه ده‌ستیوه‌رداوه‌ته هه‌ندێك مه‌سه‌له‌ى وه‌ك دابه‌شكردنى داهاتى نه‌وت و ویستویانه ده‌وڵه‌تێك له‌ناو ده‌وڵه‌تدا دروست بكه‌ن. ده‌سه‌ڵاتى زۆریان داوه‌تێ، وه‌ك كۆمپانیاكانى نێجیریا و ڤه‌نزوێلا-یان لێكردووه. بۆیه ده‌ستپێشخه‌ریمان كرد و له دادگاى فیدراڵى سكاڵامان نووسى.\nدواڕۆژ: چۆن له په‌یوه‌ندیى نێوان ناوه‌ند و هه‌رێم ده‌ڕوانیت له مه‌سه‌له‌ى نه‌وت-دا؟\nفوئاد قاسم ئه‌لئه‌میر: په‌یوه‌ندییه‌كانى هه‌رێم به ناوه‌ند-ه‌وه ره‌نگیداوه‌ته‌وه به‌سه‌ر هه‌موو سیاسه‌ته‌كانى تریشدا. په‌یوه‌ندییه‌كانى نادروست و ناده‌ستورییه، ئه‌گه‌رچى من خۆم ده‌نگم دژى ده‌ستور دا چونكه له‌یه‌كنه‌چوون و دژبه‌یه‌كیى زۆرى تێدایه، به‌ڵام ئیتر ئه‌وه یاسای ئێستاى عێراقه و ده‌بێت په‌ناى بۆ به‌رین. هه‌رێم سیاسه‌تێكى نه‌وت-ى دژى ده‌ستورى هه‌یه، به‌تایبه‌ت له دوو مه‌سه‌له‌دا، یه‌كه‌میان: ده‌ستور ده‌ڵێت نه‌وت مه‌سه‌له‌یه‌كى مه‌ركه‌زیه و هه‌روه‌ها هه‌نارده‌كردنیشى هه‌ر مه‌ركه‌زییه، ئه‌مه دادگاى فیدراڵییش جه‌ختى لێكردووه‌ته‌وه و ده‌ڵێت هه‌نارده‌كردن له‌لایه‌ن حكومه‌تى ئیتیحادییه‌وه و له‌ڕێى كۆمپانیاى سۆمۆ-وه ده‌بێت. مه‌سه‌له‌كانى تریش كه من له دژیانم و له كتێبه‌كانیشمدا نووسیومن، گرێبه‌سته هاوبه‌شه‌كانه، چونكه ده‌ستور رێگه به‌هیچ كۆمپانیایه‌كى بیانى نادات هاوبه‌شمان بێت له خاوه‌ندارێتیى نه‌وتدا، كه‌چى حكومه‌تى هه‌رێم به‌كرده‌وه هه‌موو گرێبه‌سته‌كانى به هاوبه‌شى واژۆ كردووه. ئه‌مه‌ش كارێكى ناده‌ستوریه و دادگاى فیدراڵییش ئاماژه‌ى داوه به ماده‌ى (111)ى ده‌ستور كه خاوه‌ندارێتیه‌كه‌ى بۆ عێراق گه‌ڕاندووه‌ته‌وه. هه‌روه‌ها ئاماژه‌ى به بڕگه‌ى (أ) له ماده‌ى (110) داوه كه ده‌ڵێت مه‌سه‌له سیادییه‌كانى په‌یوه‌ست به هه‌نارده و مالییه و بودجه، ته‌نیا له‌ده‌ستى حكومه‌تى ئیتیحادیدایه. هه‌روه‌ها ئاماژه‌ى به ماده‌ى (112)ى ده‌ستور داوه كه ده‌ڵێت ئه‌گه‌ر مه‌سه‌له‌یه‌كى هاوبه‌ش هه‌بوو ده‌بێت گفتوگۆى هه‌رێم و ناوه‌ندى له‌سه‌ر بكرێت و پاشان بكرێن، كه‌چى هه‌رێم هه‌موو رێوشوێنه‌كانى كرد و یاساى نه‌وتى تایبه‌ت به‌خۆیى له‌ساڵى 2007دا ده‌ركرد و له‌هه‌مان ساڵدا گرێبه‌ستى واژۆكرد به‌بێ گه‌ڕانه‌وه بۆ حكومه‌تى ئیتیحادى. جگه له‌وه خاڵێكى یه‌كجار گرنگ هه‌یه كه ده‌بێت بیزانین به‌تایبه‌ت له مه‌سه‌له‌ى نه‌وتدا، له ده‌ستوردا واهاتووه كه هه‌رێم وه‌ك هه‌ر پارێزگایه‌كى تر وایه، بۆیه ئه‌گه‌ر هه‌رێم ئه‌م ده‌سه‌ڵاتانه‌ى هه‌بێت ده‌بێت پارێزگاكانیش، كه نه‌وتیان هه‌یه، هه‌مان ده‌سه‌ڵاتیان هه‌بێت، ئه‌مه‌یش ماناى ئه‌وه ده‌گه‌یه‌نێت كه چیدى ده‌وڵه‌تێك نییه ناوى عێراق بێت. هه‌رێم تاكلایه‌نه ره‌فتار ده‌كات و ده‌ره‌نجامه‌كانى ئه‌م ره‌فتارانه‌یش قه‌رزى كه‌ڵه‌كه بوو و كێشه‌ى زۆر و شكستى هه‌موو سیاسه‌ته‌كه‌یه‌تى، له‌هه‌موو ئه‌مانه‌یش گرنگتر ئه‌وه‌یه كه‌س نازانێت پاره‌ى نه‌وتى فرۆشراو بۆ كوێ ده‌چێت.\nدواڕۆژ: دوابه‌رهه‌مى به‌ڕێزتان چییه و باسى چى ده‌كات؟\nفوئاد قاسم ئه‌لئه‌میر: یه‌كه‌م كتێبم به‌ناونیشانى (عێراق له‌نێوان چه‌كوشى سه‌دام و سندانى ویلایه‌ته یه‌كگرتووه‌كاندا) بوو، دواى ئه‌وە له كتێبێكى تردا باسم له وزه و ئه‌و په‌نگخواردنه‌وه گه‌رمیه كردووه كه له‌ساڵى 2070دا تووشى جیهان ده‌بێت. دواتر كتێبى (هاوسه‌نگیى ئاو له‌نێوان عێراق و قه‌یرانى ئاو له‌جیهاندا)م نووسى. پاشان كتێبێكى 400 لاپه‌ڕه‌ییم ده‌رباره‌ى پیشه‌سازیى له‌عێراقدا نووسى و ئینجا كتێبى (دۆلار)م نووسى. دوا به‌رهه‌میشم كتێبێكه به‌ناوى (نیولیبرالیزم) كه ناوه‌ڕۆكه‌كه‌ى ئه‌وه‌یه ئه‌و نیولیبرالییه‌ى له هه‌شتاكاندا ده‌ركه‌وت و تائێستایش به‌رده‌وامه چاكسازییه‌كى ئابورییانه نییه به‌ڵكو تێكدانى ئابورییه، ئیدى له‌عێراقدا بێت یان له هه‌موو جیهاندا. ئه‌مه‌یش ماناى ئه‌وه‌نییه كه دژى كه‌رتى تایبه‌ت بین، له‌هه‌مان كاتدا ناشبێت كارگه‌كانى وڵات بفرۆشرێت. من دژى به‌تایبه‌تكردنم نه‌ك دژى كه‌رتى تایبه‌ت بم، به‌ڵام ئه‌وه‌ى له‌عێراقدا رووده‌دات له مێژووى جیهاندا نه‌بووه.\nو: ل. م


به‌رواری دابه‌زاندن: 09/08/2019 : 11:27:27\nله‌و شوێنه كه‌س ئاگای له دونیا نییه‌و، كه‌سیش هه‌ست ناكات له‌و ڕۆژه دونیا هێنده گه‌وره‌و شیرین بێت، وه‌ك ئه‌وه‌ی ئێمه له‌پێنا‌ویا ڕه‌نج ده‌ده‌ین، هه‌ركه‌س وا ته‌ماشا ده‌كات، كه له مه‌یدانی حه‌شره‌و پێویستی به لێبورده‌یی‌و میهره‌بانی خوای گه‌وره هه‌یه، بۆ ئه‌وه‌ی دڵ‌و ده‌روونی پاك بیێته‌وه‌و نامه‌ی كرده‌كانی به ده‌ستی ڕاست وه‌رگرێته‌وه.\nگه‌وره‌یی ئه‌و ڕۆژه له‌وه‌دا ده‌ر ده‌كه‌وێت، كه چه‌ندین فه‌زڵ‌و تایبه‌تمه‌ندی خۆی هه‌یه، لێره‌دا به‌چه‌ند خاڵێك ده‌یخه‌ینه ڕوو:\n1- عه‌ڕه‌فه گه‌وره‌ترین ڕوكنی حه‌جه، كه بێ وه‌ستانی عه‌ڕه‌فه حه‌ج ته‌واو نابێ‌و دانامه‌زرێ، چونكه پێغه‌مبه‌ر(صلی الله علیه وسلم) ده‌فه‌رمووێ: (الْحَجُّ عَرَفَةُ..) سنن النسائی: ج/5 ص/256. واته: حه‌ج بریتیه له‌ڕۆژی عه‌ڕه‌فه. بۆیه‌ش گه‌وره‌یی‌و ڕۆحیه‌تی ئیمانی له‌و ڕۆژه ده‌رده‌كه‌وێت‌و مرۆڤ هه‌ست ده‌كا به‌و كاره‌ی هه‌نگا‌وێكی گه‌وره‌ی نا‌وه له‌ژیاندا.\n2- رۆژی پاڕانه‌وه‌و نزا كردنه، چونكه پێغه‌مبه‌ر(صلی الله علیه وسلم) فه‌رمووێ: (خَيْرُ الدُّعَا‌ء دُعَا‌وُ يَوْمِ عَرَفَةَ ؤخَيْرُ ما قلت أنا وَالنَّبِيُّونَ من قَبْلِي لَا إِلَهَ إلا الله وَحْدَهُ لَا شَرِيكَ له له الْمُلْكُ وَلَهُ الْحَمْدُ وهو علي كل شَيْ‌ءٍ قَدِيرٌ) سنن الترمذی: ج/5 ص/572. واته: باشترین پاڕانه‌وه‌و دوعا، دوعای ڕۆژی عه‌ڕه‌فه‌یه، باشترین نزاش، كه من‌و پێغه‌مبه‌رانی پێش من گوتویانه ئه‌وه‌یه (لَا إِلَهَ إلا الله ؤحْدَهُ لَا شَرِيكَ له له الْمُلْكُ ولَهُ الْحَمْدُ وهو علي كل شَيْ‌وٍ قَدِيرٌ (.\nپێغه‌مبه‌ر(صلی الله علیه وسلم) له‌و باره‌وه ده‌فه‌رمووێ: (ما من يَوْمٍ أَكْثَرَ من أَنْ يُعْتِقَ الله فيه عَبْدًا من النَّارِ من يَوْمِ عَرَفَةَ وَإِنَّهُ لَيَدْنُو ثُمَّ يُبَاهِي بِهِمْ الْمَلَائِكَةَ فيقول ما أَرَادَ هَؤُلَا‌ء) صحیح مسلم: ج/2 ص/982. واته: هیچ ڕۆژێك به‌قه‌د ڕۆژی عه‌ڕه‌فه نییه، كه خوای گه‌وره له به‌نده‌كانی خۆش ده‌بێ، له‌وه‌ش زیاتر خوای گه‌وره له‌به‌نده‌كانی نزیك ده‌بێته‌وه‌و، فه‌خر به به‌نده‌كانی ده‌كات به‌سه‌ر مه‌لائیكه‌تانه‌وه‌و ده‌فه‌رمووێ ئا ئه‌وه به‌نده‌كانم چیان ده‌وێ..؟!\nله فه‌رموده‌یه‌كی تردا ده‌فه‌رمووێ: (مَا مِنْ يوْمٍ أَفْضَلُ عِنْدَ اللَّهِ مِنْ يوْمِ عَرَفَةَ يَنْزِلُ اللَّهُ إِلَي السَّمَا‌ء الدُّنْيَا فَيُبَاهِي بِأَهْلِ الَاَرْضِ أَهْلَ السَّمَا‌ءِ فَيَقُولُ انْظُرُوا إِلَي عِبَادِي شُعْثًا غُبْرًا ضَاحِينَ جَا‌ؤوا مِنْ كُلِّ فَجّ عَمِيقٍ يَرْجُونَ رَحْمَتِي وَلَمْ يَرَوْا عَذَابِي فَلَمْ يُرَ يَوْمٌ أَكْثَرُ عِتْقًا مِنَ النَّارِ مِنْ يوْمِ عَرَفَةَ) صحیح ابن حبان: ج/9 ص/164. واته: هیچ ڕۆژێك به‌قه‌د ڕۆژی عه‌ڕه‌فه نییه، كه لای خوا گه‌وره بێت، له‌و ڕۆژه خوا خۆی دێته ئاسمانی دونیا‌و فه‌خر به خه‌ڵكی عه‌ره‌فه ده‌كات به‌سه‌ر مه‌لائیكه‌ی ئاسمانه‌وه‌و ده‌فه‌رمووێ: سه‌یر كه‌ن به‌نده‌كانم به سه‌ر‌وپرچی ئاڵۆز‌و تۆزا‌ویه‌وه له هه‌موو شوێنه‌كانه‌وه هاتوون‌و دا‌وای ڕه‌حمه‌تی من ده‌كه‌ن‌و هه‌ست به عه‌زابم ناكه‌ن، بۆیه هیچ ڕۆژێك نییه به‌قه‌د ئه‌و ڕۆژه، كه خوا خه‌ڵكی له ئاگری دۆزه‌خ ڕزگار بكات.\n4- ڕۆژی گچكه بوونه‌وه‌ی شه‌یتانه، هه‌ر‌وه‌ك پێغه‌مبه‌ر(صلی الله علیه وسلم) فه‌رمووێ: (ما رؤي الشَّيْطَانُ يَوْمًا هو فيه أَصْغَرُ وَلَا ادحر وَلَا أَحْقَرُ وَلَا أَغْيَظُ منه في يَوْمِ عَرَفَةَ) موطأ مالك: ج/1 ص/422. واته: شه‌یتان هیچ ڕۆژێك به‌قه‌د عه‌ڕه‌فه وا خۆی گچكه‌و سووك‌و ڕیسوا‌و ناشیرین نه‌بینیوه، ئه‌وه‌ش له‌به‌ر ئه‌وه‌ی كه ڕه‌حمه‌تی خوا نازل ده‌بێ‌و، خوای گه‌وره له‌گوناهی به‌نده‌كانی خۆش ده‌بێت.\n5- ڕۆژی یه‌كبوونی ئۆمه‌تی ئیسلامیه، كه هه‌موو خه‌ڵك له‌شوێنه جیاجیاكانی دونیا دێته عه‌ڕه‌فه‌و پێكه‌وه له‌پێنا‌و یه‌ك مه‌به‌ست هه‌نگا‌و ده‌نێن، كه ئیمان‌و پابه‌ندی ڕاسته‌قینه‌ی ڕێبازی ئیسلام‌و قوڕئان‌و سوننه‌تی پێغه‌مبه‌ر(صلی الله علیه وسلم)ه، بۆیه ئه‌و گرد بونه‌وه‌یه ده‌لاله‌تی گه‌وره‌ی هه‌یه‌و، له هه‌مووشی دیارتر پێكه‌وه به‌ستنه‌وه‌ی موسڵمانانی جیهانه له‌ڕێی عه‌قیده‌و ئیمانی‌و ئاینی‌و، پێكه‌وه بوونی برایانه‌ی ئۆمه‌تی ئیسلام له‌سه‌ر نه‌هجی قوڕئانی پیرۆزو سوننه‌تی ره‌سولی ئه‌كره‌م.\n7- عه‌ڕه‌فه ده‌رخستنی هه‌قیقه‌تی دونیا‌و پیشاندانی قیامه‌ته به به‌نده‌كان، به‌و مانایه له‌وێ ده‌رده‌كه‌وێ كه دونیا هیچ نرخێكی وای نییه لای خوای گه‌وره، ته‌نها ئه‌وه نه‌بێ كه چاكه‌و زیكر‌و یادی خوایه، هه‌ر‌وه‌ك پێغه‌مبه‌ر(صلی الله علیه وسلم) فه‌رمووێ: (لَوْ كَانَتِ الدُّنْيَا تَزِنُ عِنْدَ اللَّهِ جَنَاحَ بَعُوضَةٍ ما سَقَي كَافِرًا منها شَرْبَةَ مَا‌ء) المعجم الكبیر: ج/6 ص/157. واته: ئه‌گه‌ر دونیا به‌قه‌د باڵی مێشوله‌یه‌ك نرخی هه‌با لای خوای گه‌وره، ئه‌وه قومێ ئا‌وی نه‌ده‌دا به‌وانه‌ی كافرن‌و له فه‌رمانی ده‌رده‌چن.\nبۆیه‌ش ئاله‌و شوێنه خوای گه‌وره دوا په‌یامی خۆی نازڵ كرد‌و به پێغه‌مبه‌ری ڕاگه‌یاند‌و فه‌رمووی: (الْيَوْمَ أَكْمَلْتُ لَكُمْ دِينَكُمْ وَأَتْمَمْتُ عَلَيْكُمْ نِعْمَتِي وَرَضِيتُ لَكُمُ الإِسْلَامَ دِينًا فَمَنِ اضْطُرَّ فِي مَخْمَصَةٍ غَيْرَ مُتَجَانِفٍ لِّإِثْمٍ فَإِنَّ اللّهَ غَفُورٌ رَّحِيمٌ) المائده: 3. كه له‌ڕۆژی جومعه‌و له كاتی وه‌ستانی پێغه‌مبه‌ر(صلی الله علیه وسلم) له‌عه‌ڕه‌فه ئه‌و ئایه‌ته نازڵ بووه.\nژماره‌ی سه‌ردان : 8845864


رێگاي ئێوه خۆڕھه ڵاتي ناوين » سەیدا: پەیەدە ھۆکاري ئاواره‌بووني 1 مليۆن کورده\n17 کانونی دووهەم 2019\nسەیدا: پەیەدە ھۆکاري ئاواره‌بووني 1 مليۆن کورده\nعەبدولباست سەیدا سەرۆكی پێشووی ئۆپۆزسیۆنی سووریا ڕایگەیاند، پەیەدە لە هەموو روانگەیەكەوە لە كوردستاني سوريا شكستی خواردووە، ئێستایش هەڕەشە و مەترسییەكی زۆر لەسەر ئەم ناوچانه ي كوردستان هەیە. ئێستا كوردستاني سوريا لە ژێر هەڕەشەیەكی گەورەدایە، چونكە پەیەدە تاكلایەنە بڕیارەكان دەدات و بووەتە هۆكاری چەندین شكستی كورد لەو ناوچەیەدا.\nله درێژه داسەیدا ده ڵێت: رۆژئاوای كوردستان لەناو هاوكێشە سیاسییە نێودەوڵەتییەكان و وڵاتە زلهێزەكاندا، پێویستی بە پشتیوانییە، جا چ لە دەرەوە و چ لە ناوخۆیش، بەڵام ئیدارەی پەیەدە تاكلایەنە بڕیار دەدات و بووەتە هۆی ئەوەی خەڵكی كوردستاني سوريا لە مەترسییەكی گەورەدا بن.\nسەیدا، گوتیشی: ئیدارەی پەیەدە بووەتە ڕێكخۆشكەر بۆ وڵاتان تا دەست بخەنە نێو كاروباری كوردەوە، هەر ئەو هێزەش بوو وای كرد چیدیكە رژێمی سووریا و ئۆپۆزسیۆنیش بڕوایان بە دۆزی كورد لەو پارچەیەدا نەبێت، ئەمەیش مەترسییەكی گەورەیە بۆ سەر چارەنووسی كورد لە کوردستاني سوريا. پەیەدە، ماوەیەكە خۆی نزیكی ڕژێمی ئەسەد كردووە و ڕێككەوتن لەگەڵیاندا دەكات و چەندین ناوچەیشی ڕادەست كردوون، بەڵام ئامادە نییە لەگەڵ كورد ڕێك بكەوێت.\nسەرۆكی پێشووی ئۆپۆزسیۆنی سووریا، ئاماژەیشی دا: هەموو شكستەكان لە ئەستۆی پەیەدەن، ئەوان بوونەتە هۆكاری ئەوەی یەك ملیۆن كورد لە رۆژئاوا كۆچ بكەن، لە سەرووی هەموویشیانەوە ڕێگە نادەن كورد ڕۆڵی لە کوردستاني سوريادا هەبێت و پێشمەرگەی رۆژ بگەڕێنەوە ناوچەكانیان و پارێزگاری لە كوردستاني سوريا بكەن. پەیەدە هیچ دەستپێشخەرییەك لەگەڵ هیچ كوردێك قەبووڵ ناكات، ئەگەر ڕێككەوتنەكانی دهۆك و هەولێریشی جیبەجێ كردبان، گەلی كورد نەدەكەوتە ژێر ئەم هەموو هەڕەشانەوە.\nسه‌رچاوه: ماڵپه‌ڕي پارتي\nبرچسب ها : ocalan , pkk , pyd , ypg , پەیەدە , رۆژئاوا , عەبدولباست سەیدا , هاوكێشە


وه‌زیری خوێندنی باڵا داوا ده‌كات ماڵه‌كه‌ی عه‌زیز گه‌ردی بكرێته مۆزه‌خانه‌ی نیشتمانی\n"هۆڵێک لە زانکۆى سەڵاحەدین بە ناوى عەزیز گەردى بکرێت"\nKurdistan24 هه‌ولێر 16:48 2022/06/08\nعه‌زیز گه‌ردی/ نووسه‌ری گه‌وره‌ی كورد\nکوردستان عه‌زیز گه‌ردی ئارام محه‌مه‌د قادر وه‌زیری خوێندنی باڵا زانكۆی سه‌ڵاحه‌ددین- هه‌ولێر\nوەزیرى خوێندنى باڵا رایگه‌یاند، هۆڵێک لە زانکۆى سەڵاحەدین بە ناوى عەزیز گەردى بکرێت و ماڵەکەشى بکرێته مۆزەخانەی نیشتمانی.\nلە ڕێوڕەسمى پێدانى خەڵاتى رێزلێنان بە 119 مامۆستاى خانەنشین و پرۆفیسۆر لە زانکۆى سەڵاحەدین – هەولێر، د. ئارام محمد قادر، وەزیرى خوێندنى باڵا و توێژینەوەى زانستى له گوتارێكدا پێشنیازى بۆ سەرۆک و ئەندامانى زانکۆى سەڵاحەدین کرد، هۆڵێکى شایستە لە زانکۆ بەناوى د. عەزیز گەردى بکرێت، پێشنیازیشى بۆ وەزارەتى رۆشنبیرى کرد ماڵەکەشى بکرێته مۆزەخانەى نیشتمانى بۆ ئەوەى توێژەران و مامۆستایان سودى لێ وەربگرن.\nرۆژی 6ـی حوزەیرانی 2022، نووسەر و وەرگێڕی ناوداری کورد، مامۆستا عەزیز گەردی لە تەمەنی 75 ساڵیدا کۆچی دوایی کرد.\nمامۆستا عەزیز گەردی ماوەیەك بوو بەهۆی ناجێگیری رەوشی تەندروستیەوە لە نەخۆشخانە لەژێر چاودێری پزیشکدا بوو دواجار بەیەکجاری ماڵئاوایی لە خاک و نەتەوەکەی کرد.\nعەزیز گەردی، لە ساڵی 1947 لە بەحرکە لەدایکبووە،چه‌ندین کتێب و بەرهەمی ئەدەبی گرنگی جیهانی وەرگێڕاوەتە سەر زمانی کوردی، هەروەها ماوەیەك لە کۆلێژی زمانی زانکۆی سەلاحەدین لە هەولێر مامۆستا بووە و لەرێگەی بەرهەمەکانییەوە خزمەتێکی گەورەی زمانی کوردی کردووە.\nشاکاری داغستانی من لە نووسینی رەسوڵ حەمزە تۆڤی وەرگێڕاوە کە ئەوەندە وەستایی تێدا کردووە هەر دەڵێی بە کوردی پاراو نوسراوە و ئەوەی خوێندویەتییەوە بۆ هەمیشە مێشکی داگیرکردووە.\nعەزیز گەردی لە بواری پەروەردە و فێرکردنیشدا رۆڵێکی باڵای هەبوو، چەندین ساڵ لە قوتابخانەی ئامادەیی رزگاری و قوتابخانەکانی دیکەی شاری هەولێر وانەی گوتووەتەوە.


مونته‌زه‌ر ئه‌لزه‌یدی به 3 سـاڵ زیندانی حوکم ده‌درێت\nی مانگی سێ ١٢, ٢٠٠٩\nدادگایه‌کی به‌غدای پایته‌ختی عێراق بڕیاری زیندانی سێ سـاڵی بۆ ڕۆژنامه‌وانێـکی عێراقی ده‌رکرد ئه‌وه‌ی له ڕابردوودا پـێـڵاوه‌کانی کرتبووه سه‌رۆکی پـێشـووی ئه‌مریکا جۆر ج ده‌بلیو بوش به تاوانی سـووکایه‌تی‌پـێـکردنی سه‌رکرده‌یه‌کی بیانی. بڕیاره‌که خۆپـیشـاندانی له لایه‌ن لایه‌نگرانی ئه‌لزه‌یدی‌یه‌وه ورووژاند.\nڕۆژی پـێـنجشه‌ممه له میانه‌ی دادگایی‌کردندا مونته‌زه‌ر ئه‌لزه‌یدی نکۆڵی له‌و تاوانانه کرد و پارێزه‌ره‌که‌ی گوتی ئه‌و بڕیاره ئیسـتیئناف ده‌کاته‌وه.\nله مانگی دووی ڕابردوودا دادوه‌رێـک دادگایی‌کردنی ئه‌لزه‌یدی داواخسـتبوو بۆ لێـکۆڵینه‌وه سه‌باره‌ت به‌وه‌ی ئاخۆ به‌ڕێز بوش له سه‌ردانێـکی ڕه‌سمی عێراقدا بووبێت له کاتی ئه‌و ڕووداوه‌دا له مانگی دوانزه‌ی ڕابردوودا.\nمانگی ڕابردوو ئه‌لزه‌یدی ڕایگه‌یاندبوو که گوته‌کانی سه‌رۆک سه‌باره‌ت به سه‌رکه‌وتن به زه‌رده‌خه‌نه‌یه‌کی سـارده‌وه که هه‌ر وه‌کو خۆی ده‌ڵێت زۆربوو پاش چه‌ند سـاڵێـک له شـه‌ڕ و وێرانکردن له دوای داگیرکردنی عێراق له لایه‌ن هاوپه‌یمانانه‌وه به ڕابه‌رایه‌تی ئه‌مریکا. له‌به‌ر ئه‌وه ئه‌مڕۆ ئه‌لزه‌یدی ڕایگه‌یاند ئه‌و کاره‌ی به‌رپه‌رچێـکی ئاسایی بووه و هه‌ر هاوڵاتیـیه‌کی تری عێراقیش ئه‌و کاره‌ی ده‌کرد.\nشـایانی باسه له‌وه‌ته‌ی مانگی دوانزه‌ی ڕابردووه‌وه ئه‌لزه‌یدی له زینداندایه کاتێـک له میانه‌ی کۆنفرانسـێـکی ڕۆژنامه‌وانی هاوبه‌شی نێوان سه‌رۆک وه‌زیرانی عێراق نوری ئه‌لمالیکی و سه‌رۆکی پـێشـووی ئه‌مریکا جۆرج ده‌بلیو بوش ڕۆژنامه‌وان مونته‌زه‌ر ئه‌لزه‌یدی پـێـڵاوه‌کانی گرتبووه به‌ڕێز بوش.\nله لای خۆیه‌وه سه‌رۆکی ڕێـکخراوی په‌یامنێرانی بێ سـنوور ژان فڕانسـوا ژولیا به به‌شی کوردی ده‌نگی ئه‌مریکای ڕاگه‌یاند که ئه‌و کاره‌ی ئه‌لزه‌یدی مایه‌ی زیندان‌کردن نه‌بووه.\nهاوکارمان موعته‌به‌ر شـیروانی ئه‌و گفتوگۆیه‌ی له‌گه‌ڵ ژان فڕانسـوا ژولیا کردبوو، ده‌توانن گوێبیسـتی بن له ڕێـگه‌ی كلیـكـكردنی ئه‌و فایله ده‌نـگیـیانه‌ی ده‌سته چه‌پ، ماوه‌كه‌ی 3:29 خوله‌كه.


سێ تێبینی کورت لەسەر دوا قسەکانی بارزانی\nئازیز: قسەکانت راست نین\nسەرەتا با ئەوە بڵێم کە من وەک زۆرێک لە ھاوڕێکانم زۆر ئیجابیانە سەیری وازھێنانەکەی بارزانی ناکەم، پێشم وانیە سەرەتای قۆناغێکیتر و کرانەوەی دەرگایەکی تر بێت. ھەست ئەکەم لەپەنجەرەوە دەرچونە، بۆ ئەوەی خۆی یا کوڕەکەی لەدەرگاوە بێنە ژورەوە. نزیکایەتیەکی زۆریش لە نێوان ئەم وازھێنانەو وازھێنانەکەی عەلی عەبدوڵا ساڵحی یەمەن ئەبینم. رادەستکردنی سەرجەم دەسەلاتەکانیشی" بەشێوەیەکی کاتی" بۆ پارتیەکان، ئاماژەیەکی مەترسیداری ئەوەیە. مەعلومیشە ئەم ھەنگاوەی تەنھا لە ترسی داوای یاسایی بەغداو ھەڕەشەی ئەمریکایە، نەک فشاری ھێزە ناوخۆییەکان. ئەمە با بۆ کاتێکی تر بێت.\nبارزانی لە قسەکانیدا، سێ فاکتەر بە ھۆکاری ئەم دۆخە ئەزانێت، بێ ئەوەی ئاماژە بە شکستی دۆخەکە وەیا پرۆسەکە بکات. ئەو وەک ھەر سەرکردەیەکی تری گومڕاو خۆ بەزۆرزان، ئامادەی داننان بەو واقعەی نیەو ھێشتا لە نێو خەیاڵدانی خۆیدا ئەژی. ئەمە خاڵی کۆکەرەوەی زۆرێک لە سەرکردە شکستخواردوەکانی مێژوە.\nفاکتەری یەکەم: خیانەتی نیشتمانی بوو: بارزانی لە ٢٠٠٥ تا ساتی وازھێنانی فەرماندەی گشتی ھێزی پێشمەرگەبوە. ھەر شکستێک لەو بوارەوە بەتەنھا روبەڕوی ئەو ئەبێتەوە.\nفاکتەری دوەم: ئەمریکاو ھاوپەیمانان( دیارە بارزانی دڵی نەھات یا روی نەھات باس لە رۆڵی تورکیا بکات، دوای ئەو ھەمو خزمەتەی پێشکەشی ئۆردۆغانی کرد). ئەم قسەیەی بارزانی ھەمان بیانوەکانی مەلا مستەفای باوکیەتی لە شکستی ١٩٧٥دا. پێ ئەچێت کوڕ ھیچ پەندی بەو مێژوە وەرنەگرتبێت. بەڵام ئەمریکاو ھاوپەیمانان بە رونی بە بارزانیان وت ئەم ریفراندۆمە کارەساتبارەو لە قازانجی ئێوە نیەو مەیکەن یا دوای بخەن. لەم قسەیە رۆشنتر ئەبێ چی ھەبێت؟\nفاکتەری سێیەم: پابەند نەبونی عێراق بە شەراکەت و دەستورەوە. بارزانی یەکێکە لە بنیاتنەرانی ئەم عێراقە بە دەستورەکەیشیەوە. ئەو بەرپرسە باڵاکانی حزبەکەی ناردە بەغداو تا ئەم دواییە کاربەدەستی پلە بەرزی عێراق بون. ئەو لەھەمو ئەو بارگرژی و ئاڵۆزیەی لە نێوان ھەردولادا ھەیە بەرپرسیارە بەھەمان شێوەی عێراق. ئەو لە ئیدارەدانی ئەو مەلەفەدا بەتەواوی شکستی ھێنا.\nکورتەی قسە ئەوەیە بارزانی، وەک ئەوەی بەڵێنی دابو، لە بری ئەوەی بە رونی دان بەشکستی خۆی و دارودەستە فاشیلەکەیدا بھێنێت و خۆی بە بەرپرس بزانێت لەو کارەساتەی توشی گەلی کوردی کرد ، کەچی بە روحیەتێکی تێکشکاو و لێوێکی وشک و لەرزینەوە، سەرجەم شکستی خۆی خستە ئەستۆی ئەوانی تر، بێ ئەوەی دان بە خاڵێکی بچوکیشدا بنێت کە ئەو رابەرو سەرکردەی تاکلایەنی ئەم پرسە بوە لەدەست پێکردنیەوە تا شکستی.\n"بەڵێ" کەی سەید عومەر و "نەخێر"ەکەی ئەوان...


ژیان | عێراق | حەلبوسی بۆ باڵیۆزی ئەمریکا: باڵیۆزخانەکان لە دەستدرێژی دەپارێزین\nحەلبوسی بۆ باڵیۆزی ئەمریکا: باڵیۆزخانەکان لە دەستدرێژی دەپارێزین\n2020-09-27 | 471 جار خوێندراوەتەوە\nکۆبوونەوەی سەرۆکی پەرلەمانی عێراق لەگەڵ شاندێکی باڵیۆزخانەی ئەمریکا\nمحەمەد حەلبوسی سەرۆکی پەرلەمانی عێراق جەختیکردەوە لە پاراستنی ئەمنیەتی باڵیۆزخانە و نوێنەرایەتی دەوڵەتان لە هەر دەستدرێژییەک.\nلەڕاگەیەندراوێکدا نوسینگەی حەلبوسی سەرۆکی پەرلەمانی عێراق بڵاویکردەوە، سەرۆکی پەرلەمان پێشوازیکردووە لە ماسیۆ تولەر باڵیۆزی ئەمریکا لە بەغدا، لە دیدارەکەدا گفتوگۆ کراوە لەسەر پەیوەندییە دوو قۆڵییەکانی نێوان هەردوو وڵات و پەرەسەندنەکانی لەسەر دۆخی عێراق و نێودەوڵەتی.\nلە دیدارەکەدا جەختکراوەتەوە لە پاراستنی ئاسایشی باڵیۆزخانە و نوێنەرایەتییەکان لە دەستدرێژی و هێرشە بەردەوامەکان، هەروەها جەختکردنەوە لە سەپاندنی کۆنترۆڵکردنی دەوڵەت و چەسپاندنی یاسا و بەرقەرارکردنی ئاسایشی و ئارامی لە وڵاتدا.\nبە گوێرەی بەیاننامەکە باڵیۆزی ئەمریکاش جەختیکردووەتەوە لە پشتیوانیکردنی گەل و حکومەتی عیراق بۆ روبەڕوبوونەوەی قەیرانەکان، جەختیشکراوەتەوە لە هاوکاریی و هەماهەنگی نێوان هەردوو وڵاتی دۆست بەگوێرەی بەرژەوەندییە هاوبەشەکان.\nئەوەش لەکاتێکدایە، هەر ئەمڕۆ هەر سێ سەرۆکایەتییەکەی عێراق لە کۆبوونەوەکیدا جەختیانکردەوە سەپاندنی هەیبەی دەوڵەت و کۆنترۆڵ کردنی چەک کە تەنها دەبێت بە دەستی دەوڵەتەوە بێت.\nپێشتریش چەند لێپرسراوێکی عێراق و بیانی بە ئاژانسی "فرانس پرێس" یان راگەیاندبوو، مایک پۆمپیۆ وەزیری دەرەوەی ئەمریکا هەفتەی ڕابردوو پەیوەندی بە بەرهەم ساڵح سەرۆک کۆماری عێراقەوە کردووە و هۆشدارییەکی توندی داوەتێ .\nئەو سەرچاوانە ئاشکرایانکردووە، واشنتۆن هۆشداری داوەتە سەرۆک کۆمار، ئەگەر لایەنە ئەمنی و دادوەرییەکان نەکەونە جوڵە لەدژی بە ئامانجگرتنی باڵیۆزخانە و نوێنەرایەتییەکان و هێزەکانی هاوپەیمانان، ئەوا بژاردەی دیکەیان لەبەردەستدایە، بۆ دڵنیایی ئەوەی ڕێگە نادەن ئەو دۆخە بەردەوام بێت.


خاسیەتەکانو زەنجەفیلی پەی پوٙسی – هەورامان\nیانە زانای خاسیەتەکانو زەنجەفیلی پەی پوٙسی\nخاسیەتەکانو زەنجەفیلی پەی پوٙسی\nگردما ئاواتما ئانەن کە دایم و دەرهەم پوٙسێوە گەش و زینڎەما بوٙنە، بەتایبە ژەنی، ئیٛمەی پیایچ هەمان حەزما هەن، چیٛگەنە زەنجەفیل هەرمانێوە خاسە کەروٙ سەرو پوٙسیما، هەمیشە بریسکەدارش کەروٙ و نمازوٙ چرچ بوٙنە، وارۆ خاسیەتەکانو زەنجەفیلیتا پەی منویسمیٛ، کە بە گاریگەرتەرین گیواوو سەرزەمینی منریوٙرە:\nدژو هەوکەردەی پوٙسین: زەنجەفیل مادێوە سروشتین دژو هەوکەردەی و سوربیەیۆ پوٙسی، میکرب کوشوٙ و نمازوٙ گەشەبکەران، نەوەشیەکانو پوٙسی وەشیٛ مکەروٙوە پیٛسە “اکزیما”ی .\nدژو زەکاو گەنجین: زاستمەندیٛ موٙچیاریما کەرا کە زەنجەفیل بوەرمیٛ پەی ناستەی زەکاو گەنجی(حب شباب) .\nکەمکەردەیوەو سیاوەتی دەورو چەما: وەختێ سنعەو ئانزانی ملۆ سەر، پیر بوٙ دەورو چەما سیاو بەرمگنوٙ، زەنجە فیل بە نونگەو ناستەی سیاوەتیەکەی چون سوڕیای ونیٛ چالاک مکەروٙ نمازوٙ رەنگەی سیاوە دەورو چەما کۆبوٙوە.\nنیشانەکانو پیری کەم کەروٙوە: هوروشکنای سەلەمنانش کە کریٛمیٛو زەنجەفیلش چەنەبوٙ پەی چڕوچەمی، چڕچیٛ و نیشانیٛ پیری کەمە مکەروٙوە، هەرپاسە پەڵیٛ قاوەیی نمازوٙ جە وەرپیٛکو تیشکەو وەرتاوی دروسیٛ بانە، هەمیشە پوٙس تەڕو نمدار مازوٙوە.\nکەم کەردەیەو خاڵ و میٛڵ و سەرو پوٙسی: زەنجەفیل هەرمانەو خانەکانو پوٙسی چالاک مکەروٙ، بوٙنەو ئانەیۆ نمازوٙ خاڵو میڵی رەنگامە بەر بگنو سەرو پوٙسیوە، یانی نمازوٙ نیشانیٛ سیاویٛ و لەک و پەڵە سەرو چروچەمیوە بەر بگنوٙ، متاوی چەمچە چاشتیٛو زەیتو زەیتونی چەنی چەمچە چاشتیٛ هاڕیاوەو زەنجەفیلی تیٛکەڵ بکەری، هەر یاگێوە لەک و پەڵەش هەن ڕویٛ دویٛ جاری ساویش پوٙرەو ناویش پەنە، سەرەمڕەبی تا لەک و پەڵەکە لامشوٙ .\nتەڕەکەردەی پوسی وشکی: بڕیٛ پوٙسیٛ هەنیٛ وشکیٛنیٛ، وەرو ئانەی بەکار ئاوردەی زەنجەفیلی پوسەکەی بەنەرمی و نمداری مازوە و خانە مەردەکا لابەروٙ و زیندەگی تازە بەخشوٙ بە پوٙسی، ئینە یانی مجەنگوٙ چەنی پیری. تاوی گەردەو زەنجەفیلی بوەری نام کریمو چڕوچەمی بەکار باوەری.\nواردەی زەنجەفیلی مەشوٙ سەرەمڕەبی تا 40 ڕوێ، متاوی بە شیٛوەو هاڕیای”گەرد”یٛ شەوێ دوغرامیٛ بوەری، ئاوی گەرمە کەری و دویٛ چەمچیٛش کەرینەو سەرش منیەیوە تا سەرد بوٙوە، ئیتر هورش قوٙڕنیوە، تاوی زەنجە فیلی تەریچ بوەری ڕاونە دویٛ غرامیٛ.\nبڕیٛ یانیٛ هەنیٛ زەنجەفیل جیاتی مەکا کەرانە دلیٛ چاشتیٛ کە فرە کەلکدارەن، فرەو وەڵاتا جەهانینە پاسە مکەرا، واردەکەشا کەمێوە تامش توون بەرمشوٙ.\nئینە خاسیەتیٛ زەنجە فیلینیٛ تەنیا پەی پوٙسی نویستیما، چون خاسیەتیٛ تەریٛش هەنیٛ ، تایبە واتاریٛ تەرەنە منویسمیٛشا، پیٛسە کەم کەردەیۆ ئیٛشو ئازارو جومگەو زەنگوٙلا، کەمکەردەی چەربی ونیٛ و چالاککەردەی سوڕو ونیٛ نەوەشیەکا دلی کەم مکەروە، هەرپاسە دژو سەرتانو ڕیٛڵەخوٙی و کۆڵونی مجەنگوٙ و ئەگەر زەنجەفیل بوەرمیٛ ئەکید قەبزی و نەوەشی سەرەتانو ڕیٛڵەخوٙی دوور مگنوە چەنەما، بە گردینی شوٙنەمای ئەریٛنیش هەن سەرو کوٙئەندامو هەرسیوە، هەرپاسە زیادکەردەی زەوقو پیای یوتەرەن جە خاسیەتەکاش.\nد.ناجح گوڵپی 19/12/18\nنویسیای وەڵین لاچەمیٛو پەی کتیٛبی چاپ نەکریاو خەرمانە گەورەی\nنویسیای دمایین شەوەو یەڵدای


CHRA.TV - گوزاره‌ی نه‌وه‌ی دووه‌می کورد له‌هه‌نده‌ران,, خاڵه‌باوه..\nگوزاره‌ی نه‌وه‌ی دووه‌می کورد له‌هه‌نده‌ران,, خاڵه‌باوه..\n25 ک دووەم 2018\nدواین نوێکردنەوە پێنج شەممە, 25 کانونی دووەم 2018 05:23\nبڵاوكراوەتەوە لە پێنج شەممە, 25 کانونی دووەم 2018 05:23\nهه‌رشه‌ش چاو به‌یه‌که‌وه‌قوڵپی فرمێسکیان ده‌دا، هه‌رسێ سه‌ر و بیرکردنه‌وه‌خێراکان له‌خۆشی و ناخۆشی، له‌بڕوا و بێ بڕوایی، تاوێ له‌گڕدان و تاوێ سه‌هۆڵاوی، له‌توانه‌وه‌و به‌ستنه‌وه‌دابوون.\nڕه‌نگه‌هیچ کامیرا و ڕێنوس و ئامێرێک پێوانه‌یه‌کی دروست نه‌دا ته‌نیا ئه‌وان خۆیان نه‌بێ خاڵه‌بابه‌و هه‌ردوو کچه‌جمکه‌که‌ی باوه‌شی یه‌کیان گرتبوو ڕاسته‌گریان بوو به‌ڵام گریانێک بۆ پێکه‌نین، ئاسۆیه‌کی گه‌شی ئاینده‌و ئازاری ڕابردووێکی لێک دابڕان! ئه‌وه هه‌نده‌رانه چیرۆکی سه‌مه‌ره‌ی مرۆڤه‌کان گوزاره‌ده‌کا،\nئه‌و جاره له‌کورته گوزاره‌که‌یدا ده‌مانشێلی به‌سه‌رسورمانه‌وه‌ده‌یخوێنینه‌وه.. هه‌ردوو کچه‌جمکه‌هه‌نده‌رانیه‌که‌کوردانه‌په‌روه‌رده‌کرابوون بیستوپێنج نەورۆزیش باوه‌شێنی ته‌مه‌نی کردبوون هه‌ردووک وه‌ک پشکۆی گه‌ش ده‌گه‌شانه‌وه، یه‌کیان هه‌ڕه‌تی شووکردنی و داخوازی هات! فلیمی ژیان هه‌رڕۆیشتن نیه‌به‌ره‌و داهاتوو که له‌ئیستاشدا ناوه‌ستێ به‌ڵام ناچاری هه‌ڵمان ده‌کاته‌وه ده‌مانباته‌وه کوردستان ئه‌وه‌چی بوو ڕوویدا؟\nخاڵه‌باوه جوامێر و له‌سه‌ر شینگ و تاقه‌تی خۆی بوو پێش بوونی دووانه‌که‌ڕووی له‌خوشکی گه‌وره‌ی کرد: په‌یمان به‌خۆشه‌ویستیت باجی ئه‌گه‌ر ئێمه دووانه‌یه‌کمان بوو یه‌کیان ئه‌یه‌م به‌تۆ! ده‌زانم چوارده ساڵه چاوه‌ڕێی کۆرپه‌یه‌کی و نه‌هات ده‌روازه‌کانی لێگرتوون به‌ڵام من کارێکی خواکردانه‌ده‌که‌م و تۆش خوشکمی. ڕێکه‌وتێکی مرۆڤانی وایکرد به‌زاق و زریق به‌دوای یه‌که‌وه له‌دایکبوون دووانه‌که هه‌ردوو هه‌رکچن بڕیاری پاشگه‌زبوونه‌وه‌ی به‌خاڵه‌بابه‌نه‌دا و گفته‌که‌ی برده‌سه‌ر...\nفه‌رموو خوشک ئه‌ویان گلێنه‌ی چاوه‌کانمه‌فه‌رموو بۆتۆ! ئه‌وی تریش ده‌که‌مه‌لانه‌ی دڵی خۆم. ئه‌گه‌ر فرمێسک له‌چاوت قه‌تیس بووه‌تکایه‌بیڕێژه‌خوێنه‌ره‌که‌م، ئه‌گه‌ر جارێ تۆش نه‌کوڵاوی به‌رده‌وام بخوێنه‌وه. ڕۆژی خوازبێنیه‌که‌له‌هه‌نده‌ران ناچاری به‌رپرسیاریه‌تی وای له‌خاڵه‌بابه‌کرد بێته‌وڵاتی کچه‌که‌ی که‌خوشکی و زاواکه‌ی به‌دایه‌نی زۆر زۆر له‌خۆی باشتر به‌خێو و په‌روه‌رده‌یان کردووه. کچه‌ش به‌خێرهاتنی کرد و هه‌رپێی ئه‌وت: خاڵه‌گیان! ترسێک له‌وه‌ی داهاتوو ڕاستیه‌کان به‌ده‌رخا و نه‌رێنی بکه‌وێته‌وه سه‌ر ژیان هاوسه‌ری کیژێ، ده‌بوو تۆزی سه‌ر وێنه‌ته‌ڵخه‌کان لادا و بڵی ده‌وه‌ره‌باوه‌شم کزه‌ی جه‌رگه‌که‌م من خاڵه‌نیم و باوکی تۆم. دوای چه‌ند گۆته‌یه‌کی چاو و هه‌سته‌کان سێقۆڵی باوه‌شیان به‌یه‌کدا کرد هه‌تا توانیان گریان و پێکه‌نین به‌شێوه‌ی گریانه‌وه. کچه‌که‌ی لای باوه‌گه‌وره‌ببوو ده‌یزانی ئه‌ویان خوشکیه‌تی به‌ڵام ئه‌وه‌ی به‌دایه‌نی گه‌وره‌ببوو له‌خه‌یاڵی خۆی ئه‌یوت: ئه‌میش خوشکی منه به‌ڵام دایکم و باوکم داویانه به خاڵه تا بۆخۆی په‌روه‌رده‌ی بکات. هه‌ستی شه‌شه‌م هێنده‌به‌هێزبوو زۆر هه‌ستی تریشی لا دروست کردبوون که‌تا ئێستا مرۆڤ په‌ی پێنه‌بردووه! دایکی ڕاسته‌قینه‌ی دووانه‌که‌له‌کوردستانه‌وه‌له‌باوه‌ی ئێستا و خاڵه‌ی دوێنی جیابۆته‌وه‌و بۆخۆی شووی کردووه‌ئیستا مناڵی تری هه‌یه‌و په‌یوه‌ندی له‌گه‌ڵیان پچڕاوه.\nباوه‌ی ئێستا که‌خاڵه‌ی دوێنی بوو برا و خوشکێکی بۆ زیاد کردووه‌له‌دایه‌ی نوێ ده‌ڵێی خونچه‌گوڵی نه‌کراوه‌ن. ماوه‌ته‌وه‌ڕۆژی گواستنه‌وه‌ی بووکێ گۆرانیبێژه‌که‌به‌ده‌نگی به‌رز به‌مایک بانگی بابی زاوا و بابی بووکی کرد کامیان بچن؟ باوه‌ی جاران چوو به‌ده‌نگی به‌رز هیوای ژیانی خۆشی بۆ کچه‌که‌ی خواست که‌له‌خۆی نه‌بوو به‌ڵام خۆی به‌خێوی کردبوو بۆیه‌هه‌رشایسته‌ی باوکایه‌تیه‌و هه‌ربابه‌ش ده‌مێنێته‌وه‌بانگ ده‌کرێ باوه. به‌ڵام خاڵه‌باوه‌له‌خۆشی و ناخۆشیدا له‌گه‌ڵ شاییگێڕان به‌ده‌م گریان تێکه‌ڵه‌ی لیک و فرمێسک سه‌رچۆپی گرتبوو ده‌روێشی هه‌ڵده‌په‌ڕێ جار جاره‌ش تی چاوێکی ده‌دا تۆڕه‌سپیه‌که‌ی کراسی بووکێنی و به‌ده‌سه‌سڕی سه‌رچۆپی گلێنه‌ی چاوی ده‌سڕیه‌وه‌پێده‌کەنی و به‌هه‌ژموون تر سه‌مای چۆپی ده‌کرد\nتۆ نه‌تتوانی له‌سه‌ر شاجلی خه‌ونه‌کانم دابنیشی\nبۆ ساڵیادی کۆچی مامۆستا عه‌لی له‌تیف


٢٠ ملیار دینار بۆ پایتەختی ڕۆشنبیری تەرخان کراوە، لە ژێر ناوی (بودجەی بنیادنانی ژێرخانی ڕۆشنبیری سلێمانی). بەپێی ڕاپۆرتی دەزگای چاودێری دارایی لەم پارەیە نزیکەی ١٥ ملیار دیناری لێخەرجکراوە و تەنها ٥ ملیاری ماوەتەوە، بەبێ ئەوەی هیچ پرۆژەیەکی ستراتیژی لە شاری سلێمانی جێبەجێکرابێت کە شایەنی باس بێت.\nدەبوایە بەڕێوەبەرایەتی گشتی ڕۆشنبیری و هونەر لە پارێزگای سلێمانی لە جیاتی ئەوەی ئەم ١٥ ملیار دینارە تەخشان و پەخشان بکەن بە ناوی چەند چالاکیەکەوە، ژێرخانی ڕۆشنبیری و هونەریان لە سلێمانی پێدروستبکرایە کە بۆ نەوەکانی ئایندەش دەمایەوە. ئێستاش ٥ ملیارەکەی ماوەتەوە، ئەگەر حکومەت بڕێک پارەی تری بۆ زیادبکات، دەکرێت بەم شێوەیە خەرج بکرێت.\n١-دروستکردنی چەند هۆڵێکی شانۆ و سینەما و مۆزەخانە و پێشانگای هونەری تەشکیلی. ئەمانە دەبنە ژێرخانی هونەری و ڕۆشنبیری شاری سلێمانی و بەڕێوەبەری گشتی ڕۆشنبیریش دەتوانێت شانازی بکات کە خزمەتێکی شارەکەی کردوە.\nدەکرێت بەشێک لە کارگەی جگەرەی سلێمانی تەرخان بکرێت بۆ ئەوەی چەند هۆڵێکی شانۆ و سینەما و کۆنسێرت و مۆزەخانەی تیادروستبکرێت. ئەگەر یەکێک لە تەلارسازە بەناوبانگەکانی جیهان دەستنیشانبکرێت بۆ دیزاینکردنی پرۆژەکە، هەر خزمەت بە بواری ڕۆشنبیری و هونەر ناکات، بەڵکو بواری ئابوری و گەشتیاریش دەبوژێنێتەوە.\nلە زانستی تەلارسازیدا دیاردەیەک هەیە پێی دەڵێن کاریگەری بلباو (Bilbao Effect). تەلارسازی بەناوبانگی جیهانی فرانک گێری (Frank Gehry) لە شاری بلباو لە ئیسپانیا مۆزەخانەیەکی دروستکرد، مۆزەخانەکە بوو بە شاکارێکی تەلارسازی، کە وایکرد ساڵانە بە ملیۆنەها گەشتیار ڕوبکەنە شاری بلباو بۆ بینینی مۆزەخانەکە. سەرەنجام کەرتی گەشتوگوزار بوژایەوە و ئابووری بلباو زۆر لە جاران بەهێزتر بوو.\nپرۆژەیەکی هاوشێوەی ئەوەش لە شاری ڤالنسیای (Valencia) ئیسپانی هەیە، بە ناوی شاری هونەر و زانست (The City of Arts and Sciences) کە لەلایەن تەلارسازی بەناوبانگ کاڵاتراڤا (Calatrava) دیزاینکرا کە ئابوری ڤالنسیای بوژانەوە.\nبە هەمان شێوە، تەلارسازی بەناوبانگی عێراقی زەها حەدید (Zaha Hadid) کە ساڵی ٢٠١٦ کۆچی دوایکرد، سەنتەری حەیدەر عەلیێڤ (Heydar Aliyev Center) لە باکۆی پایتەختی ئازەربایجان دیزاینکرد، کە ساڵی ٢٠١٢ کرایەوە. سەنتەری حەیدەر عەلیێڤ بریتیە لە هۆڵی کۆنسێرت و ئۆپێرا و کۆنفرانس و مۆزەخانە و پێشانگای شێوەکاری؛ بەهۆی ئەوەی کە شاکارێکی تەلارسازیە، ساڵانە بە سەدەها هەزار گەشتیار لە سەرانسەری جیهانەوە ڕوودەکەنە باکۆ بۆ بینینی ئەم شاکارە تەلارسازیە، بەو هۆیەشەوە کەرتی گەشتوگوزار و ئابوری باکۆ بوژاوەتەوە.\nدەکرێت ئێمەش بەشێک لە کارگەی جگەرە بۆ پرۆژەیەکی هاوشێوە تەرخان بکەین کە وابکات ساڵانە هەزارەها گەشتیار ڕووبکەنە سلێمانی بۆ بینینی شاکارێکی هونەری و تەلارسازی، کە ئابوری سلێمانی ببوژێنێتەوە.\n٢-دەکرێت فەرمانگەی شوێنەواری سلێمانیش گەڕەکێکی وەک سابونکەران بۆ نمونە، جیابکاتەوە و نەهێڵێت بینا کۆنەکانی بڕوخێندرێت و بیناکانی تریشی لەسەر شێوازە کۆنەکەی خۆی نۆژەنبکرێتەوە (Historical Preservation & Rehabilitation) و نەشهێڵدرێت سەیارەی پێداتێپەڕێت و بکرێت بە ناوچەیەکی پیادەڕەو. واتە گەڕەکێکی كه‌له‌پوری و گه‌شتیاری دروستبکرێت.\nئه‌مه‌ش هه‌م سود به كه‌لتوری سلێمانی و كورده‌واری ده‌گه‌یه‌نێت، و وادەکات نەوەکانی ئێمە زیاتر ئاشنابن بە مێژووی شارەکەیان و جۆرێک لە هەستی متمانە بەخۆبون و شانازی بە کوردبونیان بۆ دروست بێت. هه‌م ده‌بێت به شوێنێكی گه‌شتیاری كه ساڵانه گه‌شتیار له ناوچه‌كانی تری هه‌رێم و عێراق و وڵاتانی دراوسێوه ڕویتێبكه‌ن و جوڵەی ئابوری زیاتر بخاتە شاری سلێمانیەوە. زۆر پرۆژەی لەم شێوەیەش لە دنیادا هەن، وەک بازاڕی وەقیف (Souq Waqif) لە دەوحەی پایتەختی قەتەر.\nئەم پرۆژانەش بەوە دەکرێت کە لامەرکەزیەت بدرێت بە پارێزگاکان و داهات و دەسەڵات بگەڕێتەوە بۆ شاری سلێمانی و چیتر چاولەدەستی پایتەخت و پارتی نەبین سزامان بدات.\n1 حزب و کەلتوری جوێندان\n2 بازرگانیکردن بە لامەرکەزیەتەوە\n4 پەتای پۆپۆلیزم\n5 سلێمانی چی دەوێت؟!\n6 سلێمانی شاری بێخاوەن\n7 سنوری سلێمانی بەرەو کوێ؟\n8 پاراستنی پیشەسازی خۆماڵی\n9 چی ئه‌م ڕۆژه‌ی خولقاند؟!\n10 هه‌ڵه‌بجه، پیاچونه‌وه‌یك به ڕابردو\n11 لامه‌ركه‌زیه‌ت، گه‌ڕانه‌وه‌ی ئومێد\n12 زیانه‌كانی سیسته‌می مه‌ركه‌زی\n16 توشبوی دیكەی كۆرۆنا لە سلێمانی تۆماركران \n12 توشبوی دیكەی كۆرۆنا لە گەرمیان تۆماركران \nوەزارەتی پەروەردە بڕیاری دا بە راگرتنی خولەكانی بەهێزكردن ... \nكاسبكارانی كه‌لار: هەر بڕیارێک دژی قوت و پیشەی ڕۆژانەمان ب... \nلە یەك مانگدا ٣٦ کۆڵبەر لە ڕۆژهەڵاتی کوردستان بوونەتە قورب...


هەشت یاری بەخۆڕایی بۆ مۆبایلەکەت - Yalla\nهەشت یاری بەخۆڕایی بۆ مۆبایلەکەت\nدوایین نوێكردنه‌وه حوزەیران 24, 2016\nهەشت یاری بەخۆڕایی بۆ مۆبایلەکەت لە ٢٠١٦\nیەڵلا چەند یارییەکی بۆ دەستنیشان کردوون تا بتوانیت ئەمساڵ کاتێکی خۆشیان لەگەڵدا ببەنە سەر:\n1- Dead Effect 2 باشترە ئەم یارییە لەسەر هێلێکی داونلۆدکردنی بێسنوور دابەزێنیت چونکە زۆر قورسە، بەڵام شایانی ئەو قورسیەیە. تەقەکەری یەکەم لە ناو کەشتییەکی ئاسمانی دانیشتووە، دەبێت تۆ پەزڵەکان بدۆزیتەوە و پیاوە خراپەکان بکوژیت تا پێش بکەویت. باشترە لەسەر ئامێرێک یاری پێ بکرێت کە بتوانێت گرافیکە جوانەکانی پیشان بدات.\n２- Atomas حەز دەکەیت ببیت بە کیمیاگەر؟ بەم یارییە دەتوانیت بەنێو خشتەی دەوری کیمیادا بگەڕێیت و بە ئارەزووی خۆت ئەتۆم زیاد بکەیت یان بکەم بکەیت هەر لە هایدرۆجنەوە تا هێلیوم و زیو و زێر. زۆر خۆشترە لەوەی باس دەکرێت.\nAngry Birds-3 ئەمە بەشێکی نوێی زنجیرەی Angry Birdە، ئەم یارییە هێشتا زۆر خۆشە ئەگەرچی دروستکەرەکەی دەیەوێت هەندێک بەشی ناو یارییەکە بە پارە بکریت. ４\n4- Brickies یاری Pong کە زۆر سانا و زۆر خۆش بوو لەبیرتە؟ یان یاری Brick Blaster؟ کۆبوونەوەی ئەم دوو یارییە لە یەک یاریدا کاتت لەبیر دەباتەوە.\n5- Driver Speedboat Paradise ئێمە خۆمان لە یەڵلا حەز بە خێرایی دەکەین، هەربۆیە بڕیارماندا کە ئەو خێراییە لەسەر ئاو بێت، کە بەلەم و پاپۆری زۆر شاز و زۆر توڕەی تێدایە. یارییەکی زۆر خۆشە.６\n6- Winter Walk پیاوێکی ئینگلیز لە رۆژێکی رەشەبادا دەچێتە دەرەوە بۆ پیاسە. وابکە کە کڵاوەکەی بەرنەبێتەوە. ئاسانە وانییە؟ هەڵەیت.\n7- Clash of Clans کاتت زۆرە بۆ ئەوەی خۆت بە تەلەفۆنەکەتەوە مەشغول بکەیت؟ باشە، کەواتە دێیەک دروست بکەو هەر دروست بکەو رامەوەستە. نازانین بۆچی، بەڵام حەزمان لە ڕاهێنانی چەکداری بەهێزتر و هێڵی بەرگری بەهێزترە.\n8- Angry Birds Go یاری Mario Karts لەگەڵ Angry Birds کۆبکەیتەوە چۆنە؟ ئاوهایە!\nshort URL: https://yallairaq.com/ku/Xa6eB\nهەڵبژاردنەکانی یەڵا: ١٠ باشترین یاریزانی هێڵی بەرگری ناوەند لە مێژوودا


ساڵی كەوتنی حورمەتی سیاسیی!\nلەماڵئاوایی كردن لەساڵی ٢٠٠٠ رۆماننوسی عەرەب ئەحلام مستەغانی دەنوسێت: ساڵانی بەڵاو نەمانی ماناو شكاندنی رێز وكەوتنی سیاسییەكان بو.\nرەنگە ئێستاش هەمان رستە بەسەر ئەم ساڵەی كە تێمان پەڕاند جی بەجێ بێت .ساڵی كەوتنی بەهای دەنگ و نەمانی ماناكانی هەڵبژاردن بوو ،ساڵی سڕینەوەی یەكتر و شكاندنی هەنگاوەكانی چاكردنی كۆمەڵگا بو.\nساڵێك بوو سیاسییەكان بەڵێنی وا بریقەداریاندا كە ئاسمانیان خستە سەر زەوی و بەهەشتیان خستە ناو ئەو گەڕەكانەی لافاو دەینبات، كەچی لەوسەرەوە لەپێناو پۆست‌و پارەو كورسی شەقی گەورەیان لەناویی خۆیان هەڵداو هەموشتێكیان لەپێناو پۆستدا دانا، بەڵێنەكانیش با بردی.\nساڵی كەوتنی حورمەتەكان بو، ساڵی بردنەوەی دەنگ بوو بۆ بەردەم قاپی سوڵتانەكانی ستەمگەر ،ساڵی سەركەوتنی هێز بوو بەسەر دیالۆگدا ،ساڵی قیرتاوكردنی رێگای سەری رەش و گردەكەی زەرەگەتە بوو ،ساڵی لە تورەكەنانی حورمەتی سیاسیی بوولەلایەن بەرهەم ساڵح و فڕێدانی بوو بۆ ناو دیجلەی پڕ پاشماوە ،ساڵی گۆڕینەوەی سندوقەكانی هەڵبژاردن بوو بە پۆستە لاوەكییەكان و ساڵی لەدەستدانی رێزی دەنگ بو.\nساڵی بەجێهیشتنی شەقام و تەنهاكردنی هاوڵاتیان بوو ،ساڵی دەركەوتنی مەقەباكانی كوردایەتی بوو لەبەردەم مێزەر رەشەكانی بەغدا ،ساڵی كوشتنی ژن وفڕێدانی منداڵەكان ئاسانتر لە خواردنەوەی پەرداخێك ئاو،ساڵی داڕوخانی خانوە قوڕەكان بوو بەهۆی لافاوو لەوسەریشەوە دروشمی خانوە قوڕەكان بە فۆنتێكی گەورە لەسەر تابلۆ زەبەلاحەكان هەڵواسرابو.\nساڵی تەسیلمیكردنی دەسەڵات بو بەكوڕە نازدارەكانی بنەماڵە، ساڵی چەپڵەی موعارەزەكان بوو بۆ تەزویرچییەكانی حكوم ،ساڵی وەستانی ئەو هەموو ردێن سپی وپرچ سپییە بوو بۆ موچەی خانەنشینیی خۆیان ئێمەش وەك ئاسن بێ هیچ هەستێك لێمان دەڕوانین ،ساڵی گریانی خاوەن پێداویستییە تایبەتەكان‌و دیاریكردنی شاجوانی وڵات بو، ساڵی كەوتنی سیوەو منداڵەكانی بۆ ناو پێچەكانی مەرگ‌و ساڵی نمایشی جلوبەرگ بوو لەپایتەختی قەیران.\nچ ساڵێكمان بەڕێ كرد؟ساڵی دوڕاندنی خۆمان وبردنەوەی ئەوان بو، ساڵی قاقای پیاوانی حوكم و شكاندنی ئێمە بوو ، ئەوان بردیانەوە ئێمەش چاوەڕێی هەواڵی موچە و كاتی پێدانی كارەباین.ئەوان ئەمساڵێش لەسەر تەختی حكومڕانیی وەك شای چیرۆكەكان دانیشتنەوە و قاسەی پڕ پارەی دزراوی ئێمەیان تەسلیم بەكوڕەنازدارو زاوا زێڕینەكانیان كرد وئێمەش لە چاوەڕێی هەرباشدەبێت خۆمان پیركرد.\nساڵیی بەناوی رێبازی نەوشیروانەوە خیانەتیان لەكاك نەوشیروان كرد، بەناوی رێبازی تاڵەبانییەوە كەوتنە شەڕكردن بۆ پۆست بەناوی رێبازی بارزانییەوە سەری میلەتێكیان دابە بەردی رەقی كوردایەتیدا.\nساڵیی هاككردن و ساڵی بێ فەڕكردنی دیموكراسیی و ساڵی بێئومێدكردنی هەنگاوەكان بو بۆ سبەی .ساڵی وردوخاشبونی دەنگ و پەرتەوازەیی نەخێرەكان بو.\nچ ساڵێكمان بەڕێكرد؟ زۆربەی زمان گەرمەكان گەڕانەوە لای سوڵتان ،زۆربەی قەومەچییەكانی درۆ چوونە حزوری ئایەتوڵاكان، زۆربەی توڕەییەكان بە نرخی پۆست فرۆشرانەوە بە ستەمەگەرەكانی وڵاتی نەوت.\nچ ساڵێكمان تێپەڕاند؟ مانامان بۆ هیچ مانایەك نەهێشتەوە، بەهامان لەهەموو بەهایەك داماڵی، خۆشمان وەك بتێك بەدیار بتە گەورەكانەوە حەپاساوین وهیچ ناكەین بە هیچ.


Sunday, 11.15.2020, 16:22\nئەگەر مێژووی شۆڕش و خەبات پەردەیان بە سەر دیوی ناحەزەکانیدا نەکێشایە و ئەم ڕوخساری جوانیان بم رەنگە نەتەویەوە بۆ وێنا نەکردایەت بە تەواوی عەیب و ئێرادەکانیەوە لەبەر دەست بوایە ، چارەنووسی ئەم گەلەمان ئەمە نەبو. ئەم نوقوستان بونەی مێژووە هۆکارە لەوەی کە چە لە ڕابردوو و چە ئێستا و داهاتوو نەتوانین دەستوری کاری و خاڵە لاوازەکانی خەبات و کێشە ناو خۆیەکان چارە سەر و ئازمۆن لم شۆڕشانە وەر گرین.\nزۆر بە ئەرخەیانیەوە ئەدوێم زۆربەی ئەندام و پێشمەرگەی ئم حزبانە مێژووی حزبەکانی خۆیان نازانن و دوای ماوەیێک دەبینن ئەم مێژووە داتاشراوەیە بە خواردمانیان داوە.\nڕووم لە تەواوی حزبەکانە گەر دڵسوزی ئەم گەل و خاکەن فەرموون لەگەڵ مێژوو ڕووڕاست بن کە چارەسەری زۆرینەی کێشەکانە و ئەم پاشگوێ خستنە و بێموبالاتیە ڕۆژ بە ڕۆژ خرابتر دەبێت و تەنانەت خەڵکیش تەواو بێ متمانن و نارازایشن لێتان، لم چەند کەسەی لەدەورتانن گەرێن، ئەم وزعەی کە ئێوە هۆکارین.\nبە هەستێکی پاکی نیشتمانی پەیوەندیم گرت بە حزبەکەموە تا چالاکی ناوخۆی بم بۆ خواست و داوای رەوای گەلی کە حەقی سەربەخۆ بوونە ، کە تا ئیستاش هەر بەو هەستەوە درێژەم بە خەبات داوە بەڵام من عاشقی دیوە جوانەکەی حزبەکەم و دروشمەکانی بووم وەک هەر تاکیکی ئەو گەلە کە پێوەست دەبێ بم حزبانە بەڵام نزیک دوو دەیەیە کە من ڕێبواری ئەم رێگەیەم و دیوە ناحەزەکانی کە بە تانەوە تەشەر بەیەکی دەڵین لەو خەوە هەڵمیساند کە سەرکردەو بەرپرسانی حزبەکەم بۆ مانەوەی دەسەڵاتیان لە سەرکردایەتی و زۆر کردەوەی ناجوانمێرانەیان دەر حەق بم گەنجانەی کە بە خەونی شۆڕشگێڕێکی ئازاو هەزاران ئاواتی کە، خەونی خۆبەختکردنیان لە رێگەی نێشتمانە ، بەڵام بە دەس ئەم ناشۆڕشگێرانە هاتونەتە کوشتن. ئەمە بەس بۆ حزبەکەی من نیە هەمووتان ئەم ڕوخسارە پڕ لە خیانەت و ناجوانمێرانەتان تێپەراندوەو بەردەوامیشن.\nگوناحی ئەم گەلە چیە کە ئێوە بونەتە پێشرەوی رزگاری خوازیان ناتەبای و ناکۆکیەکانتان یەخەی ئەم گەلە دەگرێتەو و لاوانی ئم نیشتمانمی لێ دەبێتە قوربانی و لەلایکەشەوە داگیرکەران،\nڕۆژانە سەدان لاو رێگەی خەبات دەگرنە بەر بەڵام زیاد لە ٩٥ لەسەدی ئەم گەنجانە پەشیمان و یا رێگەی خۆ رادەس کردنەوە یا سەرگردان لم حزب بۆ ئەو حزب دەگرنە بەر ئاواتەکانیان دەمرینن هەستی نەتەوەیان لێ دەکوژن، کەسی تۆرەو بێزارکەریان لە خۆتان لێ ساز دەکەن.کە نە دەتوانیت ببیتەوە کەسایەتی خۆی.\nجا ئەم کەسانە کە مێژووی ئەو کاروانەی کە خۆی تێدا دیوەتەوە نەزانی زۆر زۆ هەست بە کمی و مانددو بون دەکات و شیوەی خەباتەکەی لای بێزار کەر دەبێت ناتوانی خەباتکارو چالاکی باش بێت هیچ دەبێتە دەردەسەر هەم بۆ خۆتان و هەم بۆ گشت لا.\nخۆم و سەدان کەسی کە پەیج و ئەکاونتی لە سوشیال مێدیامان کردوەتەوە لاپەرە کێشە لەسەرەکان و دیوی ناحەزی مێژوو هەڵدەدەینەوە جا با ئەم بابەتانە لەبار دڵی ئێوە قورس بێت، بەڵام من ئیستا وێژدانێکی ئاسوودم دەر حەق بەگەلەکەم هەیە. کام سەرکردەو بەرپرسە ویژدانی ئاسوودە بێت دەرحەق بە خەباتەکەی کە رووراست بوەو بێ چاو پۆشی لم مێژووانە دوابێت، هیچتان. من وڵام دەدەمەوە.\nئەمڕۆکەش دەتوانن کوتای بە ئەم پاشگوێ خستنەی مێژوو بینن کە بتوانرێت رێگەی چارەی یەکجار بۆ ئەم ناتەبای و چەند بەرەکی و دژایەتیانەی ناوخۆی بینین و متامانە بە گەل بەخشینەوە کە خەباتکار و شۆڕشگێرانی راستەقینەی ئەم گەلە دەبین.


برینداربوونی دوو کۆڵبەر لە سنوورەکانی چاڵدێران و بانە\n13:20 - 31 پووشپەڕ 2720\nڕۆژی دووشەممە ٣٠ی پووشپەڕ، هێزە نیزامییەکانی حکوومەتی ئێران، بەبێ ئاگادارکردنەوەی پێشوو، کۆڵبەرێکی کوردیان بە ناوی "وەیسی حوسێن نژاد" خەڵکی گوندی "سگریک" سەر بە شاری چاڵدێران، دایە بەر دەسڕێژی گولـلە و برینداریان کرد.\nئەو کۆڵبەرە بۆ چارەسەرکردنی پزیشکی ڕەوانەی شاری وان لە وڵاتی تورکیە کراوە و هەنووکە لەژێر چاوەدێریی پزیشکیدایە.\nوەیسی حوسێن نژاد، خێزاندار و خاوەنی سێ منداڵە.\nلەو پەیوەندییەدا و لە هەمان ڕۆژ، کۆڵبەرێکی دیکە بە ناوی "میکائیل خوسرەوی" خەڵکی بۆکان، لە کاتی کۆڵبەری لە سنووری بانە بە تەقەی هێزە نیزامییەکانی حکوومەت پێکرا.\nئەو کۆڵبەرە بۆ چارەسەریی پزیشکی ڕەوانەی نەخۆشخانەی سەلاحەدینی ئەیووبی لە شاری بانە کراوە.\nڕۆژی یەکشەممە ٢٩ی پووشپەڕ، کۆڵبەرێکی کوردی خەڵکی ماکۆ بە ناوی "ڕامین بلخکانلوو" خەڵکی گوندی "کشمیش تەپە"ی ئەو شارە، بە تەقەی هێزە سنوورپارێزەکانی حکوومەت پێکرا.


بۆچی خەوتن لەژوری سارد بۆ تەندروستیی باشترە؟\n07/10/2021 257 جار خوێندراوه‌ته‌وه\nپسپۆڕانی تەندروستیی دەڵێن، کاتێک شەوان دەچینەسەر جێگای خەو، جەستەمان بەسروشتی حاڵ دەیەوێت پلەی گەرمی جەستە دابەزێنێت‌و ساردتری بکات، ئەویش لەپێناو ئەوەی لولە خوێنەکانمان بەشێوەیەکی باشتر لەناو پێستماندا بکشێن.\nدکتۆر کریگ هیلەر مامۆستای بایۆلۆجی لە زانکۆی ستانفۆرد دەڵێت:"کاتێک دەخەوین، پلەی گەرمی جەستە دادەبەزێت، ئەوەش ئەو پلە گەرمییەکە کە مێشک دەیەوێت پێی بگات، بەڵام ئەگەر پلەی گەرمی ژورەکە زۆر بەرزبێت، ئەوە ناتوانێت ئەوکارە بکات".\nهیلەر دەڵێت:"دابەزینی پلەی گەرمی لەکاتی ڕاکشان لەسەر جێگا بۆ خەوتن هاندەرێکی گرنگە بۆ دەستکەوتنی خەوێکی باش، لەبەرئەم هۆکارە زۆرینەی پسپۆڕانی بواری خەو هاوڕان لەسەرئەوەی کە لەژورە ساردەکاندا مرۆڤ خەوێکی باشتری دەستدەکەوێت".\nهەروەک ئەجای سی سامبات پڕۆفیسۆری یاریدەدەر لەزانستیی دەمارو پزیشکی خەو لەزانکۆی کالیفۆرنیا وتویەتی:"بەگشتیی بەساردی هێشتنەوەی ژوری خەوتن بۆ کاتی خەوتن زۆر بەسودە، لەبەرئەوەی لەکاتی خەوتندا پلەی گەرمی سروشتیی جەستە دادەبەزێت، ئەگەرهات‌و پلەی گەرمی ژورەکە نزم بێت بۆ دەستکەوتنی خەوێکی باش بەسودە".\nباسی لەوەکردوە، فاکتەری تریش هەیە کاریگەریی هەیە لەسەر ڕەخساندنی کەشێکی نمونەیی بۆ خەوتن، بەشێوەیەک هەریەک لەڕوناکیی‌و ژاوەژاوو کحول‌و کافایین‌و بەکارهێنانی ئامێرە ئەلیکترۆنییەکان ڕۆڵێکی گرنگیان لەوەدا هەیە.


کوردیپێدیا - بیارە دوو\n🏰 بیارە دوو | پۆل: شوێنەکان | زمانی بابەت: 🏳 کوردیی ناوەڕاست\nگەڕەکێکە لە ناوەندی شارەدیی بیارەبیارە سەر بە پارێزگای هەلەبجەهەلەبجە.\n#بیارە | #هەلەبجە |\n2. 👁 بیارە یەک\n3. 👁 پشت جۆگە\n4. 👁 ملەی چنار\n5. 👁 کاوات\n➕ ئەم بابەتە لەلایەن: (جوان عومەر ئەحمەد)ەوە لە: Jul 16 2019 10:45AM تۆمارکراوە\n👁 ئەم بابەتە 681 جار بینراوە\n📊 ئامار بابەت 382,858\nفایلی پەیوەندیدار 50,613


ئەوروپا لەسەر چالاکییە نەوتییەکانی تورکیە هەڕەشە لە ئانکارا دەکات** | AvaToday\nئەوروپا لەسەر چالاکییە نەوتییەکانی تورکیە هەڕەشە لە ئانکارا دەکات**\nئەنجومەنی یەکیەتی ئەوروپا بیرلێدانەکانی تورکیەی لە ئاوەکانی ڕۆژهەڵاتی مەدیتەرانە بە نایاسایی ناساند و بۆ ئەوەی نیگەرانی هاوپەیمانەکانی بڕەوێنێتەوە و ڕێگری بکات لە زیادبوونی بشێوییەکان هەموو بژاردەیەک بەکار دێنن.\nئەوە کورتکراوەی بەشێک لە قسەکانی شارل میشێل سەرۆکی ئەنجومەنی ئەوروپایە کە ڕۆژی چوارشەممە لە کۆنفرانسێکی ڕۆژنامەنووسیدا لە ستراسبورگ دەگەڵ ڕۆژنامەنووسانی باس کرد.\nشارل میشێل ئاماژەی بە هەڵوێستی وڵاتانی ئەندامی یەکیەتی ئەوروپا سەبارەت بە هەلومەرجی ڕۆژهەڵاتی مەدیتەرانە و پێوەندییەکان دەگەڵ تورکیە کرد و ئەوەی وەبیر هێناوە کە ئەنجومەنی ئەوروپا نیگەرانی زیادبوونی قەیرانەکان لەو ناوچەیە و جەختی لەوە کردەوە کار بۆ کەمکردنەوەی بشێوییەکان دەکات.\nسەرۆکی ئەنجومەنی یەکیەتی ئەوروپا وێرای پشتیوانی تەواو لە یونان و قوبرس لەو قەیرانەدا و جەختکردنەوە لەسەر هەڵوێستی پێشووییان سەبارەت بە چالاکیە نەوتیە نایاساییەکانی تورکیە لە ئاوەکانی ڕۆژهەڵاتی مەدیتەرانە ، گووتی لە دانیشتنی مانگی سێپتامبردا ، بە وردی باس لەو قەیرانە دەکەین و گووتیشی هەموو بژاردەیەک بۆ چارەسەری ئەو قەیرانە لەبەر دەستە.\nتورکیە: چاوەڕوانی هەنگاوی جدی یونانین\nلە لایەکی دیکە سەرکۆماری تورکیە، ڕەجەب تەیب ئەردۆغان ڕۆژی چوارشەممە بە ئاماژە بە بشێوی نێوان وڵاتانی سەر ئاوەکانی ڕۆژهەڵاتی مەدیتەرانە بەتایبەت یونان و قوبرس جەختی لەوە کردەوە بۆ بەهێزکردنی ئەو دانوستانانە چاوەڕوانی هەنگاوی جدی ئاتێنە.\nئەردۆغان جەختی لەوە کردەوە کە ئەوە مافی تورکیەیە وەبەرهێنان لە کانگاکانی هایدرۆکەربۆنی ئەو ناوچەیە بکات.\nرەجەب تەیب ئەردۆغان لە کاتی قسەکردن لە ڕێوڕەسمی کرانەوەی کۆمپانیایەکی بەرهەمهێنانی لاپەڕەی خۆر لە ئانکارا بە زمانی هەڕەشەوە گووتی: بە هەمان شێوە کە سەدەیەک پێش ئێستا وەک نەتەوەیەک ڕێککەوتنی سیڤەرمان دڕاند، ئەمڕۆش ڕووبەڕووی هەر ڕێککەوتنێک دەبینەوە کە بیانهەوێ بەسەرماندا زال بکەن و لە بەرامبەریاندا چۆک دانادەین.\nڕێککەوتنی سێڤەر ئەو ڕیککەوتنەیە کە ساڵی ١٩٢٠ لە نێوان ئیمپراتوری عوسمانی و هێزە براوەکانی هاوپەیمانان لە شەڕی جیهانی یەکەمدا واژۆ کرا و تێیدا دان بە مافەکانی کوردەکان نرابوو و ئیمپراتوری عوسمانی تێکڕووخێندرا.\nMonitoring group: Israeli rocket attacks target Hezbollah's and Iran-linked militias in Syria


قەیرانی دەسەڵات لە عێراق و بن بەستی هەڵبژاردنی پێش وەخت!\nبەدوای ڕوخانی حکومەتی بەعسی ناسیونال فاشی و پاکردنەوەی دەسەڵاتی سەدامێک کە نمونەی گەورەترین کەسایەتی سەرکوتگەرو دڕندەو دژی ئینسانی بوو، عێراق پێشوازی لە گەورەترین ئاڵوگۆرێکی سیاسی و کۆمەڵایەتی تەواو جیاواز لە مێژوی خۆیدا کرد، ئاڵوگۆڕێک کە هەمو شتێک لە یەک ترازاو لەبەریەک هەڵوەشایەوە.\nنەخشەکانی باڵا دەستی دەوڵەتی ئەمریکاو خوڵقاندنی شەڕی کەنداو، عێراقی خستە بەردەم چارەنوسێکی وەها نادیارو سەرگردانەوە کە لە توانای هیچ لایەن و هێزێکدا نیە سەقامگیری سیاسی بۆ عێراق لە ئایندەیەکی نزیکدا بگەڕێنێتەوە. ئەو هێزە سیاسی و میلیشیایانەی بونە پێکهاتەی ئەلتەرنەیتفی دەسەڵاتی حکومەتی بەعس، لە هێزە ئیسلامی و تائفی و نەتەوەپەرستەکانەوە، خەڵکی عێراقیان خستە ناو چوارچێوەی دۆخێک پڕاوپڕ لە گێژاوی سیاسی وەها نائینسانیەوە کە بەردەوام لە بەرامبەر چاوەڕوانیەکی بێ ئاسۆو تاریکدابن.\nهەژدە ساڵە دانیشتوانی عێراق لە سایەی نەخشەو سیاسەت و دەخالەتی دەوڵەتی ئیمپریالستی ئەمریکا بێ بەش نەبون لە هەمو ئەو سیناریۆ جەنجاڵ و تاریک و کارەساتانەی کە کۆماری ئیسلامی ئیڕانیش بەشێکی سەرەکی بوەو دەوری لە وێرانکاری عێراقدا گێراوە، حکومەتی تەوافقی عێراق هەمیشە ملکەچ و پاشکۆی تەواوی ئەو سیاسەت و دەخالەت و ململانیانە بووە کە دەولەتی ئەمریکا و ووڵاتانی ناوچەکە لە مەیدانی سیاسی عێراقدا ڕۆڵیان تیێدا گێڕاوە، بە مانایەک قەیرانی دەسەڵات و ناسەقامگیری سیاسی و نەبونی هێژمۆنی ناوەند، کێشەیەکی گەورەی دۆخی نالەباری پێکهێنانی دەسەڵاتی سیاسیە لە عێراقدا.\nهەر بۆیە هەڵبژاردنەکانی عێراق جگە لە وێنایەکی کاریکاتۆر شتێکی ترمان نیشان نادات، پێکهێنانی پەرلەمان و حکومەتی عێراق لە ڕیزی نمونەی هەرە گەندەڵترین و ڕیسواترین دەسەڵاتی سیاسیە لە جیهاندا، لە هەمان کاتدا بینیمان کە بەشدار بون لە هەڵبژاردنەکاندا جار بەدوای جاردا کەمترین ڕێژە لە دەنگدەر چونەتە سەر سندوقەکانی دەنگدان، کە دواین هەڵبژاردن، نمونەیەکی بێ وێنەی ئابڕوبەرانەی بایکۆت درا بەڕوی حزبەکانی بەشدار لەو هەڵبژاردنەدا، قەیرانی دەسەڵات و ناجێگیری سیاسی و نەگونجان و قڵشتی فراوانی بەینی دەسەڵات و خەڵک هەمێشە ڕوکنێکی بنەڕەتی دەسەڵاتی سیاسی بوە لە عێراقداو کاریگەری تەواوی لەسەر مەزاجی توڕەیی و ناڕەزایەتیەکانی خەڵک داناوە.\nبەهەر جۆرێک لە درێژە کێشانی هەژدەساڵ لە هەلومەرجی سیاسی و کۆمەڵایەتی نالەبارو بێ ئومێدی لە عێراقدا، ڕیزی ناڕەزایەتیەکانی جەماوەری توڕەی عێراق سەرهەڵدان و پێشڕەویەک لە نمونەی ڕاپەڕین و وەستانەوە لەبەرامبەر ئەم دەسەڵاتەی مافیاکانی سەر بە ئێران و ئەمریکای نیشانداین، کە توانی قەیرانی دەسەڵات بگەیەنێتە ئاستێکی زیاتر لە بن بەستی ڕێکەوتنی هێزە میلیشیاکانی بەشدار لەدەسەڵاتی سیاسیدا، تا ئەو رادەیەی ناچار بون حکومەتەکەیان هەڵوەشێننەوە و حکومەتێکی کاتی پێک بهێنن، لەهەمان کاتدا بەهیچ جۆرێ دەستیان نەپاراست لە تیرۆرکردنی ڕیزێکی بەرین لە ڕابەران و هەڵسوراوانی نارەزایەتیەکان.\nکێشەیەک کە پێویستە ئێستا لە مەیدانی سیاسی عێراقدا بە هەند وەربگیرێت کێشمەکێشی توندو ڕانەوەستاوی نێوان جەماوەری خەڵک و دەسەڵاتە، بە جیا لەوەی هێزە میلیشیاکان دوای چەندین ساڵ لە ئەزمونی دەسەڵاتی سیاسی گەورەترین شکست و قەیرانی سیاسی و دەسەڵاتیان نیشاندا، لەهەمان کاتدا دەرگیرو مایە پوچ بون لە سازدانەوەی حکومەتێک کە بتوانێ ڕێکەوتنی تەواوی لایەنەکان بگونجێنێت، ڕاپەڕینەکانی ئۆکتۆبەری ٢٠١٩ لە بەغداو شارەکانی خواروی عێراق ڕۆڵێکی شایستە و بەرچاوو گرنگی بینی لە زیاتر شکست پێهێنانی ئەو دەسەڵاتەی هۆکاری گەورەترین نائارامیە لە هەلومەرجی سیاسی عێراقدا، حکومەتی کازمی و هەڵبژاردنی پێش وەخت بە هیچ جۆرێک ناتوانێ ڕۆڵ و پێگەی ئەو هێزە سیاسیانەی دەیانەوێت حکومەت ڕێکخەنەوە جارێکی تر پێکەوە بگونجێنێت، چونەکە لەلایەک هەلومەرجی سیاسی عێراق و ناوچەکە لە ڕاستای ئاڵوگۆڕێکدا خۆی نیشان ئەدات کە دەوری جەمسەرە ئیمپریالیەکان و ووڵاتانی ناوچەکە هاوکێشەیەکی سیاسی وەهای فەراهەم هێناوە، ئاستی هاوسەنگی هێز ناڕۆشنە کە بە قازانجی چ لایەک دەگیرسێتەوە، واتە گێژاوی سیاسی دژوارترو نالەبارتر دەردەکەوێت، لە لایەکی ترەوە بەهەر جۆرێک لە پاشەکشە و ڕاگرتنێک لە ئەزمونی ڕاپەڕینەکانی مەیدانی ئازادی بەغداو شارەکانی خواروی عێراق، ئاشتبونەوەی جەماوەری ناڕازی لە گەڵ ئەم دەسەڵاتەو هیزە میلیشیاکاندا بە مەحال سپێردراوە، کوشتاری بەکۆمەڵ و تیرۆرو سەرکوتی ناڕەزایەتیەکان دوژمنایەتیەکی بێ هاوتای لە نێوان جەماوەری ناڕازی و دەسەڵاتی هێزە میلیشیاکان دروست کردووە. ئەوەی پێویستە ئاماژەی پێ بدەین قەیرانی دەسەڵات لە هەلومەرجی سیاسی ئێستای عێراق و لە سایەی دەوری هێزە ئیسلامی و تائفی و بزوتنەوەی عروبەو کوردایەتیدا ئاسۆیەکی ڕۆشنیان نیە.\nئەوەی پێویستە دەربارەی هەڵبژاردنەکانی ئەم دەورەیە قسەی لەسەر بکەین، ئەوە گرنگ نیە کە ئەتوانن هەڵبژاردن لەکاتی خۆی یان لە هەرکاتێکی تردا ئەنجامی ئەدەن، یان بەهەر ساختەو فروفێڵک ئەم هەڵبژاردنە تێی دەپەڕێنن، بەڵکو پێویستە کێشەکە لەو لایەنەوە بۆی بڕوانین کە ناتوانن وەڵام بە قەیرانی دەسەڵات بدەنەوەو ناتوانن حکومەتێک لەسەر بنەمای ئەم هەڵبژاردنە پێکبهێنن، هەلومەرجەکەو پێگەی سیاسی هەریەک لەو هێزە میلیشیایانە بەجۆرێکە لە ناو زەلکاوی بن بەست و شکستدا گەمەو ململانێی سیاسی دەکەن، ئیماکانی ئەوەیان نیە بتوانن هیچ جۆرێک لە ڕێکەوتن ئەنجام بدەن، ئەم هەڵبژاردنە تەنها گاڵتە جاری نیە، بەڵکو ئەگەری ئەوە زۆرهەیە کارەسات بەدوای خٶیدا بهێنێت.\nئێستا ئەو پرسیارە دێتە پێشەوە پێویستە مانای پەرچەکرداری جەماوەری ناڕازی لە بەرامبەر ئەم هەڵبژاردنەدا چۆن خۆی بنوێنێت. جەماوەرێک کە چەندین سەعات و ڕۆژو مانگ لە مەیدانەکانی شاردا ڕاوەستان و داوایان کردو ڕایانگەیاند دەبێت ئەم دەسەڵاتە هەمویان بڕۆن، کۆتاییان پێ بێت وە بڕوخێت. جێگای خۆیەتی لەبری ئەوەی بڵێین بایکۆت یان نەچون بۆدەنگدان، ئەوە دروسترو عەمەلی ترە بۆ هەر هێزێکی سیاسی و ناڕازی بەم هەلومەرجەی ئێستای دەسەڵاتی سیاسی لە عێراقدا، لەبەرامبەر تەواوی پرۆسەی سیاسی ئەم گروپ و دەستەو تاقم و هێزە میلیشیایانەدا بوەستێتەوە، دروشمی نەخێر بۆ هەڵبژاردن بەرزکەینەوە، بە مانایەک لە هەوڵی هاندان و دوبارە رێکخستنەوەی راپەرین و جەماوەری ناڕازیدا بین لە گەرەکەکان و مەیدانەکانی شاردا بۆ بە شکست گەیاندنی ئەم هەڵبژاردنەو هەوڵدانی بۆ ڕوخان و ڕاماڵینی ئەم دەسەڵاتەو کۆتایی هێنان بەهێزی میلیشیا. پێویستە سەرنجی ئەوە بدەین کە بایکۆت بۆ ئەم هەڵبژاردنە نەک کارساز نیە بەڵکو لەباری عەمەلیەوە گەرانەویە بۆ قۆناغێ پێش ناڕەزایەتی و ڕاپەڕینەکانی جەماوەری نارازی شارەکانی عێراق، چونکە سیاسەتی بایکۆت لەم دەورەیەدا دامرکاندنەوە و ناردنەوەی جەماوەری ناڕازیە بەدەستی بەتاڵ بۆ مالەوە.\n2 پێگەی دادگا لای باڤل\n3 یەکێتی لەمیانەی گێژاوی نەخشەی سیاسی بافڵ و لاهوردا!\n4 دەبێت لاهور دادگایی بکرێت


***چۆن دەگەیت بە لوتکەی خۆشەویستی لە دلی هاوسەرەکەتدا؟*** (په‌ڕه 1) - بڕگەی تایبەت بە خانمان - مـه‌كۆی خەیاڵ\n***چۆن دەگەیت بە لوتکەی خۆشەویستی لە دلی هاوسەرەکەتدا؟***\nمـه‌كۆی خەیاڵ » بڕگەی تایبەت بە خانمان » ***چۆن دەگەیت بە لوتکەی خۆشەویستی لە دلی هاوسەرەکەتدا؟***\n1 بابه‌ته‌كانی frmesk 2010-10-16 9:46:39 AM\nبابه‌ت: ***چۆن دەگەیت بە لوتکەی خۆشەویستی لە دلی هاوسەرەکەتدا؟***\n[size=16]چۆن دەگەیت بە لوتکەی خۆشەویستی لە دلی مێردەکەتدا؟\nبۆ خۆشکان خوشکی بەرێزم بۆ ئەوەی لە دلی مێردەکەتدا لەوپەری خۆشەویستیدا بیت ئەم رێنماییانە لە بیر مەکە بە هیوای ئەوەی لە ژیانی هاوسەریتدا سوودی لێوەربگریت وە ببیت بە پارچەیەک لەدلی مێردەکەتدا:- 1-هەتا پێت ئەکرێت ئیش وکارەکانی رۆژانەت مەهێنە کاتی پشودانی پیاوەکەت یا ئەوکاتەی کە کاتی هاتنەوی پیاوەکەتە دەست بکەیت بە خۆ خەریک کردن بە کارەکانی ناو مال .\n2- ئەگەر مێردەکەت دواکەوت لە کارەکەی پەیوەندی پێوەبکەو هەوالی بپرسە چونکە بە دلنیاییەوە ئەوکات زیاتر خۆشەویست دەبیت لەدلیدا.\n3- هەر شتێک کە مێردەکەت هێنایەوە بۆ مالەوە با نرخەکەی هەرچەندە کەمیش بێت سوپاس ودەسخۆشی لێبکە. .\n4- بەگوێرەی توانات ئەو خواردنانەی بۆ ئامادە بکە کەئەو حەزی لێیەتی.\n5- شێوەو روخسارت لەرووی گۆرینی داهێنانی قژتەوە جار جا بگۆرە هەر وەها بۆ روخساریشت دەتوانیت کە مێک لە جوانکاری بەکار بهێنیت بۆ زیاتر دەرکەوتنی جوانیت بەرامبەر بە مێردەکەت.\n6- لەوکاتەی دا کە مێردەکەت دێتەوە مالەوە یەکسەر دەست بە گلەیی کردن مەکە لە سەر کەموکوریەکانی منال وناومال دا دەتوانیت دوای ئەوەی مێردەکەت پشویەکی دا ئینجا بە شێوازیکی جوان داوا کاریەکان وگلیەیەکانتی پێ بلێیت ..\n7- لەبیر مەکە نواندنی شێوازی رومانسی کاری ژنە زیاتر لە پیاو جا تۆش لەم بوارەدا شتی زیاتر پێشکەش بکەیت بەرامبەر بە مێردەکەت.\n8- دەتوانیت کێکێکی بۆ دروست بکەیت وە چەند دەنکە میوەیەکی بچوکی لەسەر دابنێت و بینوسیت خوشم دەوێیت.\n9-پارچەیەک لە سەهۆل لە شێوەیە دل بکە ناو ئەو شەربەتەی کە بۆت ئامادە کردووە لە بەرداخێکدا.\n10- گولێک دابنی لە ناو ئەو گۆڤارەی یان ئەو کتێبەی کە ئەو دەیخوێنێتەوە.\n11- لە رۆژی پشووی دا وەک گۆرینی رۆتین ئەو خواردنەی کەبۆت ئامادە کردووە لە ژووری نوستندا پێشەکەشی بکە وبە یەکەوە بیخۆن .\n12- دەتوانیت جار جار لە رێگەی ئیمیلەکەیەو یان مۆبایلەکەیەو نامەیەکی کورت و ناسکی بۆ بنۆسیت.\n13-نهێنی ژیانی تایبەتی هاوسەریت بە هیچ شێوەیەک مەبە دەرەوە ومەیدرکێنە.\n14-بیکە بنچینە بۆ ژیانی هاوسەریت نەکەیت لەبەردەم دۆست وخزماندا گلەیی لێبکەیت.\n15- لە کۆتایی دا تکا دەکەم خوشکی بەرێزم ئەو جلەی کە بەرۆژ لەبەرتدایە بۆ ئیش وکاری ناومال با جیاواز بیت لەگەل جلی نوستنتدا .. چونکە ئەمە خالێکی گرنگ و سەرەکیە بۆ ئەوەی سەرنجی پیاوەکەت بۆ لای خۆتدا رابکێشیت.\n16- هیوای ژیانێكی بەختیاری بۆ خێزانێك دەخوازێت، بەلام وابزانم لەژیانی ژن ومێردیدا تەنها ئەوه بەس نیه كه ئافرەتەكه هەستێت بەم كارانەو هەموو بەختەوەری خێزانەكه لەخۆی بگرێت دەبێت پیاوەكەش بەهەمان شێوه دڵی ژنەكەی ڕابگرێت وادیاره ئەوەت لەبیرچوه، چونكه ئافرەتیش مرۆڤێكه وەكو پایو پێویستی بەخۆشەویستی هەیەو حەزدەكات كەمێردەكەی لەوەلامی ئەو خزمەتەی دەیكات ئەوێش هەمان ئاوڕی لێبداتەوه. بەخراپی وەرمەگرن ئەگەر بڵێم كەپێغەمبەرش خوا لێی ڕازی بێت هەر داوای له ئافرەتان كردوه كەبەو كاره هەڵسن، ئایا خوا ئافرەتی بۆ عەبدی پیاو دروست كردوه\nبی گومان نەخیر\nهیوادارم هەموو هاوسەرەکان هاوکاری یەک بن لە بوارەکانی ژیاندا بۆ ئەوەی بتوانن ژیانێکی پر لە خۆییشی و بەختەوەری بە سەر بەرن\nچەن خاڵێکیش خۆم نوسیومە بۆم زیاد کردوە\n2 وه‌ڵامه‌كانی جاو به كريان 2011-07-20 11:31:43 AM\nوه‌ڵام: ***چۆن دەگەیت بە لوتکەی خۆشەویستی لە دلی هاوسەرەکەتدا؟***\n[size=24]ده ست خؤش سه ركه وتوبيت[/size]\n3 وه‌ڵامه‌كانی [email protected] 2011-08-19 3:28:33 PM (دەستکاری کراوە: [email protected] 2011-08-19 3:32:05 PM)\nSopas Dast KHosh\n4 وه‌ڵامه‌كانی [email protected] 2011-08-19 3:35:42 PM\nnazanm chon shewaze nosen degoret lereda\n5 وه‌ڵامه‌كانی sarm 2011-09-12 10:58:04 AM (دەستکاری کراوە: sarm 2011-09-12 10:59:48 AM)\n6 وه‌ڵامه‌كانی KHAM 2011-09-30 2:52:50 PM\n7 وه‌ڵامه‌كانی جاوره ش 2012-02-24 4:54:50 PM\nجوانه ده ست خوش\n8 وه‌ڵامه‌كانی Lazia makrbaz 2014-04-25 7:12:52 PM


یەكێتی ناوەڕۆكی "وەرەقە سیاسییەكەی" بۆ پارتی ئاشكرادەكات\n239 جار بینراوە 9/2/2019 01:32 PM\nسەعدی ئەحمەد پیرە، وتەبێژی مەكتەبی سیاسی یەكێتی نیشتمانی، ناوەڕۆكی ئەو "وەرەقە سیاسییە"ی ئاشكراكرد، كە دەیەوێت لەگەڵ پارتی دیموكرات رێككەوتنی لەسەر بكات.\nسەعدی پیرە ئەمڕۆ شەممە لەمیانی كۆنگرەیەكی رۆژنامەوانی رایگەیاند، ئەوان وەك یەكێتی داوای رێككەوتنێكی سیاسیان لەپارتی كردووە، بۆ چوار، یان شەش، یان هەشت ساڵی داهاتوو.\nوتەبێژی یەكێتی راشیگەیاند، ئامادەكردنی وەرەقە سیاسییەكە بۆ كاركردنی پێكەوەیی پارتی‌و یەكێتی-یە لەاوەی ئەو چەند ساڵەی لەسەری رێكدەكەون.\nلەبارەی ناوەڕۆكی وەرەقە سیاسییەكە، سەعدی پیرە ئاشكراكرد، كە وەرەقەكە پرسی دارایی‌و ئابووری‌و بازرگانی دەگرێتەوە، كە دەبێت بەشێوەیەك بێت، ئەو پرسانە لەبەرژەوەندی خەڵكی هەرێمی كوردستان بێت.\nهەروەها ئاشكراكرد، كە دەبێت لەمەولا جگە لەنەوت، سوود لەسەرچاوەی تر وەربگیرێت بۆ داهاتی هەرێمی كوردستان، لەو پێناوەش گەشە بە سێكتەرەكانی تری وەك كشتوكاڵ‌و ئاودێری‌و بواری تریش بدرێت.\nسەعدی پیرە ئەوەشی ئاشكراكرد، كە بابەتی دووەم دەبێت ئەوە بێت، پارتی‌و یەكێتی هەڵوێستیان لەناوچەكە یەك بخەن، كە ناكرێت ئێمە هەر لایەكمان لەئاوازێك بخوێنین، دەبێت كۆك بین پەیوەندی لەسەر پرسە جیاوازەكان، چ لەهەرێم چ لەعێراق‌و ناوچەكەو وڵاتانی دراوسێ.\nلەبارەی هێزی پێشمەگەو ئاسایشی هەرێمیش باس لەوە كراوە، كە دەبێت هێزی پێشمەرگە یەكبخرێتەوەو بكرێتە هێزێكی نیشتمانی‌و پەرلەمان‌و حكومەت دەسەڵاتی بەسەر بشكێت، ئاسایشیش بوارێكە دەبێت هەردوولامان رێككەوتنی لەسەر بكەین، ئاسایش لەپێناوی خەڵك بێت، نەك لەبەرژەوەندی حیزبی.\nبەقسەی سەعدی پیرە، یەكێتی لەوەرەقە سیاسییەكەی باسی ئاسایكردنەوەی دۆخی كەركوكیش كراوەو جەختیشیكراوەتەوە، دەبێت پەیوندییە دبلۆماسییەكانیش هاوسەنگ بێت، فەرمانگەی پەیوەندییەكانیش فراوان بكرێت.\nهاوكات سەعدی پیرە رایگەیاند، سیغەیەكی كۆتایی بۆ رێككەوتنە سیاسییەكە نەنووسراوەو بڕیارە لەیەك دوو رۆژی داهاتوو لەسەر سیغەیەكی هاوبەش لەگەڵ پارتی رێككەوتن بكەین‌و دواتر ببرێتە مەكتەبی سیاسی بۆ واژووكردن.


كۆدی بێ هاوتا بۆ فەرمانبەران دروستدەکرێت – لڤین پرێس\nبەپێی هەواڵێک کە ناس کورد بڵاوی کردووەتەوە، وەزارەتى دارایی، فۆڕمێکی، ئاڕاستەى فەرمانگەکانى کردووە و فەرمانبەران دەبێت فۆرمەکە پڕبکەنەوە”. ئاشکرایشی کردووە کە بەمەبەستى پشتڕاستكردنەوەی زانیارییەكانی بایۆمەتری و دروستكردنی كۆدی بێ هاوتا.\nنەخۆشخانەى ئاشتى لە سۆران کە یەکێکە لەو دامەزراوانەى فۆرمەکەى ئاڕاستەى فەرمانبەرەکانى کردووە لە ڕاگەیەنراوێکدا ڕایگەیاندووە،” ئەوەی لە فۆڕمەكەدا هاتووە بۆ دروستكردنی كۆدی بێ هاوتایە بۆ فەرمانبەران، ئەو كۆدی بێ هاوتایە بۆ دروستکردنی هەژماری بانكیە بۆ فەرمانبەران”.\nسەرچاوەیەک لە وەزارەتی دارایی، لە لێدوانێکدا بۆ سایتەکە، ئاشکرای کردووە، “ئەوەی داواکراوە فەرمانبەرانی سەرجەم وەزارەت و فەرمانگەکان فۆڕمی پشتڕاستکردنەوەی زانیارییەکانی بایۆمەتری پڕ بکەنەوە شتێکە بۆ سەرژمێریییە و هیچ پەیوەندی بە موچە و پاشەکەوتی موچەوە نییە و تەنها بۆ پشتڕاستکردنەوەی ئاماری فەرمانبەرانە.”\nلەبارەی ئەوەی دەوترێت بۆ کردنەوەی هەژماری بانکییە بۆ فەرمانبەران، ئەو سەرچاوەیەی وەزارەتی دارایی، ئاشکرای کردووە، “کردنەوەی هەژماری بانکی لەم قۆناغەدا ناتوانرێت بۆ فەرمانبەران بکرێت چونکە ماوەی 10 ساڵە حکومەت لەوبارەیەوە لەهەوڵدایە و تا ئێستا 50% کارەکانی تەواو کراوە و کاری زیاتری ماوە”.\nسەرچاوەکە وتویەتی،”جگە لەوەش بۆ کردنەوەی هەژماری بانکی دەبیت بانکەکانی هەرێم لە نێوان پارێزگاکان (هەولێر، سلێمانی و دهۆک) پێکەوە ببەسترێنەوە ئەوکات دەکرێت هەژمارەکە بکرێت چونکە ئەمە تەنها و تەنها بۆ کردنەوەی هەژمارەکە نییە بەڵکو سیستمی ئەلیکترۆنییە و پێویستی بەوردەکاری زیاتر هەیەو بۆ ئەوەش هەوڵەکان بەردەوامە”.


كۆمه‌ڵەی چێشتخانه و میوانخانه‌كان: له %15ی گه‌شتیاری كوردستان لوبنانی و توركی و میسرین\nدادگای فیدڕالی سکاڵایەک لە بەرژەوەندیی گەلی کوردستان یەکلا دەکاتەوە\nفەریق جەمال ئیمینکی: پێشمەرگەکانی پارتی ئازادی و حوسێنی یەزدان پەنا خۆبەخشانە قوربانییان د…\nپاسپۆرتى دهۆك ئاگادارییه‌ك بڵاو ده‌كاته‌وه\nماڵی دوو سەرکردەی ئیسلامیی فەلەستینی بۆردومان کرا\nئەنجوومەنی پارێزگاكان خۆیان لەگەڵ كاری كابینەی نۆیەم دەگونجێنن\nباسنیوز 17/04/2019 - 13:30 بڵاوکراوەتەوە لە گەشتوگوزار\nكۆمه‌ڵه‌ی چێشتخانه و میوانخانه‌كانی كوردستان ئاماژه به‌وه ده‌كات كه داوایان له حكوومه‌تی هه‌رێمی كوردستان كردووه رسومات و باج له‌سه‌ر شوێنه گه‌شتیارییه‌كان كه‌م بكه‌نه‌وه له پێناوی راكێشانی گه‌شتیار و ئاماری گه‌شته‌كانیش بڵاو ده‌كاته‌وه.\nهێرش ئه‌حمه‌د، سه‌رۆكی كۆمه‌ڵه‌ی چێشتخانه و میوانخانه‌كانی كوردستان بۆ (باسنیوز) گوتی: "داواكارم گه‌شتیاری لوبنانی و توركی و میسری نه‌ره‌نجێنرێت، چونكه رێژه‌ی گه‌شتیاری لوبنان له %5 و توركیا %6 و میسر و وڵاتانی عه‌ره‌بی %4ـە كه و له %80یەی گه‌شتیاری كوردستان له ناوه‌راست و خوارووی عێراقه‌وه‌ن به‌داخه‌وه به‌هۆی زۆری باج و روسمات له‌سه‌ر شوێنه گه‌شتیارییه‌كان كاریگه‌ری له‌سه‌ر گه‌شتیار ده‌كات بۆ ئه‌مه‌ش داواكارین له حكوومه‌ت خزمه‌تگوزاری شوێنه گه‌شتیارییه‌كان به‌رز بكاته‌وه".\nگوتیشی: "قه‌یرانی دارایی له كوردستان باش بووه، به‌ڵام كاریگه‌ری نه‌كردووه‌ته سه‌ر بواری گه‌شتیاری، پێشووتر ژووری هۆتێلێک به 50 دۆلار بووبێت ئێستا به 10 دۆلاره ناكرێت به‌م رێژه‌یه رازی بین، چونكه ده‌مانه‌وێت گه‌شتیار شوێنی به‌شێك له‌سه‌رچاوه‌ی داهات بگرێته‌وه".\nئه‌وه‌شی خسته‌روو، ده‌بێت حكوومه‌ت هاوكاری كه‌رتی تایبه‌ت بێت بۆ ئه‌وه‌ی ئه‌وانیش رۆڵی خۆیان باشتر ببینن.\nفەریق جەمال ئیمینکی: پێشمەرگەکانی پارتی ئازادی و حوسێنی یەزدان پەنا خۆبەخشانە قوربانییان داوە\nئەردۆغان و ترەمپ لەبارەی بارودۆخی رۆژئاوای کوردستان کۆ دەبنەوە\nدارایی دوو بریار لە بارەی دەروازە سنوورییەکانی کوردستان دەدات\nتەرمی دامەزرێنەری کڵاو سپییەکانی سووریا لە ئیستەنبوڵ دۆزرایەوە


کورد مەکەنە کەوا سوری بەر لەشکر، نەبەگوفتار نەبەڕەفتار!\nبۆ کاک موسەننا ئەمین\nپیرمێردی فەیلەسوف‌و شاعیر دەڵێت: لەکۆشکی پاشاکانی ڕۆمدا دەژیام‌و جلی پاشاکانی ڕۆمم لەبەردا بو کە شەو دەخەوتم، خەوم دەبینی وام لەباخەکانی چوارباخدا لەسلێمانی خەریکی هەنار دزینم.\nخۆشەویستیی باخەکانی چوارباخ، کە لای پیرەمێرد خۆشەویستی نیشتمان و باخەوانەکان وەک نەتەوەکەی، لە خەوەکەیدا تجسیم بوو و ئەو پەیامەی بە پیرەمێرد دا کە نە پاشایەتی کاری ئەوە و نە کۆشکی پاشاکان جێگای ئەو، ئەمە بووە هۆی ئەوە شەق لە کۆشک و جلی پاشای ڕۆم هەڵبدات و بێت ئاگرێ لە دڵی نەتەوەکەیدا بکاتەوە کە تا زەمانی ئازادی و گێڕانەوەی حەقێکی مەنتقی بۆ نەتەوەکەی، ئاگرەکەی هەر ئەدرەوشێتەوە و دوای ئازادای و گەڕانەوەی حەقیش بۆ خاوەن حەق کە نەتەوەکەیەتی، گڕەکەی بەرزتر دەبێتەوە بۆ ڕۆشنکردنەوەی ڕێگای ئایندەی.\nپیرەمێرد زەمینەی فیکریی بۆ نەتەوەکەی سازان تا بۆ سەندنەوەی هەقی خۆیان، دەبێ قوربانی بە بەرژەوەندییەکانی خۆیان بدەن و خۆشی کردە نمونە و مەشخەڵیکی داگیرساو. بەرلەوەی بڵێت و دەستور بدات، خۆی دەستور و فەرمانەکەی خۆی جێبەجێ کرد، پەوچە( بۆیە) بوویە مەشخەڵ.\nلای پیرەمێرد دوو جۆر وەکیلی گەل هەبوون، یەکێکیان وەکیلی تەسلیم بوو بەو بیرەی کە دەبێت بەرگری لە ماف و حەقێکی زەوتکراو بکات و هەوڵ بۆ سەندنەوی بدات، ئەوی تریان هەرزە وەکیلان بوون، کە تەرازووەکەیان سەنگەڵاو مەسەلەکەیان بە گەزی بەرژەوەندییەکانی خۆیان دەپێوا.\nزەمان گوزەریاوە و ئاوەکان لێڵ کراون و ڕاوچییەکان فێری زمانێکی تر بوون و لە ناو توێکڵدا قسەکانیان دەکەن و داواکارییەکانیان بە مەرەکەبێکی نادیار، لە نێوان دێرەکاندا بۆ خۆشەویستەکانیان بەیان دەکەن.\nوەلێ! چاوەکانیش تیژ بوون و گوێچکەکانیش سوک بوون و عەقڵەکانیش ژیر بوون، ئەگەر مێژوونووسێک گەرەکی بێت، وەکی جاران بەمەیل و خواستی سوڵتان ڕووداوەکان بنوسێتەوە، لێی ناسەلمێندرێ و هەر لەو لەحزەیەدا کە ڕووداوەکان دەتەقنەوە، هەزاران چاو دەیان بینێ و دەیان هەزار گوێکچە دەیان ژنەفێ و سەدان هەزار عەقڵیش، بەراوردیان دەکا و سوک و سەنگینییان دەدۆزێتەوە و لە مەبەستەکە حاڵی دەبێت.\nتاکی کورد دەبێ ئەوە بزانێ، کە حاڵی ئێمەی کورد، وەک مەڕەکەیە لەناو بزن گەلەکەدا، ئەگەر جارێ پای خزیا و شوێنێکی دەرکەوت، بزن گەل بەکلکی هەڵبڕاویانەوە، پێی پێدەکەنن و هوهای لێ دەکێشن، بەڵان هینەکەی خۆیان نابینن، کە هەمیشە دیارە.\nکورد دەبێت هەمیشە، موکێشەکەی پێ بێت بۆ دەرهێنانی موەکە لە ماستەکە، ئەگەر قسەیەکی کرد یا ڕەفتارێکی نواند، دەبێت بیداتە بەر چوار ئاوێنە، ئەگەر خەڵکی تر لە پەنجەرەیەکەوە بۆ ئاسۆ دەڕوانن، ئەم دەبێت لە چوار پەنجەرەوە بۆی بڕوانێ.\nکاک موسەننا ئەمین کە وەکیلی میللەتە، خۆی بەناو بازاڕێکی ئاشوفتەدا دەکا و لەسەر حەق بوون و ناحەق بوونی بڕیارێک بە زمانی کوردی پەیامێک بۆ خۆشەویستەکەی دەنێرێ و گەرەکییە لەو بازاڕە ئاشوفتەیەدا دیارییەکی بۆ بسێنێ، دەی برا خۆشەویستی دەلیلی بۆ چییە؟! ئەمە دیارە کە خۆشەویستی نییە، بەڵکو خۆ خۆشەویست کردنە، بازاڕەکە شێویاوە و ئێستا کاتی ڕاوە. بەڵام نیگەران مەبە دڵنیات دەکەمەوە کە پەیامەکەت گەیشت، وەلێ دڵنیا نیم پاداشتەکەی گوڵ دەبێ یا دڕک!!\nبۆچی حەقم بەخۆم دا قسەکانت لە بێژنگ بدەم؟!\nچوون کوردی، بە کوردی قسەکانت کرد، ئەوەش پەیوەندی هەیە بە چارەنووسی نەتەوەیەکەوە، قسەکانت بادی هەوا نین و بۆ خۆشی و کات بەسەر بردن ئەم قسانەت نەکردووە، بەلام هەڵەیەکی گەورەت کرد، حەق و ناحەقت بە گەزی خۆت پێواو بە تەرازووی سەنگەلای خۆت کێشات. ئەمەش بۆ ئێمە مەترسی هەیە و متمانەمان بە وەکیلەکانمان دەخاتە ژێر پرسیارەوە.\nشەڕ بۆ ئێرانییەکان چ مانایەک دەدات؟\nلەو ڕۆژگارە سەرەتاییانەی شۆڕشی گەلانی ئێراندا و بۆ چەسپاندنی دەسەڵاتی ئاخوندەکان بەسەر هەموو دەنگە حەقخواز و ئاشتیخوازەکانی گەلانی تری ئێراندا شەڕی عێراق و ئێرانیان و ئێران دژ بە کوردەکانیان هەڵگیرساند، چونکە بەو شەڕە نەبایە دەسەڵاتێکی وا نەی دەتوانی بە پێوە بوەستێ، ئاخوندەکانیش بۆ درێژەدان بەم شەڕە تیۆریان داتاشی و فتوایاندا:\n" جنگ یک نعمت الهی است، جەنگ نیعمەتێکی خودایە" ئەمە ئەو دروشمە بوو، کە بە جادە و دیواری کۆڵانەکانەوە دەمان بینی لە کوردستاندا و ڕۆژانە ئەزیزان و خۆشەویستانمان دەکرانە قوربانی ئەم نیعمەتە، کەواتە ئەمە فەرمان و فەتوا وجیهاد و سەوابی هەیە لای ئێرانییەکان، جەنگ خۆشەویستە، دیاری خوایە، مرۆڤ چۆن دیاری خودا ڕەت دەکاتەوە. ئەمە قسەی دامەزرێنەری کۆماری ئیسلامی ئێرانە، هەزاران هەزار کوڕ و کچی لاو، پیر و پەککەوتە، منداڵی هەشت ساڵان و دەساڵان کرانە قوربانی ئەم فەتوایە و بەهەزاران هەزاریش لە میللەتانی تر سەریان لە لەشیان جودا کرایەوە بە حوکمی ئەم فەتوایە.\nتۆ ئێستا دەتەوێ کێ قەناعەت پێ بکەیت کە ئەم بڕیارە دەبێتە هۆی جەنگ؟! ئێرانییەکان بەدوای کڕینی جوانترین دیاریدا دەگەڕێن کە جەنگە و بەدەستهێنانی نیعمەتی خوداوەن، تۆ چۆن دەتوانی ڕازیان کەیت ئەم نیعمەتە وێڵ کەن و لەدەوری مێزێک کۆببنەوە بۆ بنیات نانی داهاتووی گەلەکانیان؟!\nجەنگ بۆ لایەکیان نیعمەتە و بە شوێنیدا وێلە و دەیەوێ و هەموو کەس و شوێن و حەقێکی لە پێناودا دەسووتێنێ و پارەی قەبە و خەیاڵی بۆ سەرف دەکات، کاری ئەمەیە، خواستی ئەمەیە لەزەت و دنیا بینییەکەی ئەمەیە، بۆ ئەمە هاتووە و چل ساڵە لەبەرهەمی جەنگ دەخوات. بۆ لە بەڕیزتان وایە کە ئەو نازانێ چی دەکات و گێجەڵی پێ دەکەن؟! ئەم خۆی بەدوای گێچەڵەدا دەگەڕێت.\nبراکەم، من ئەگەر لە کۆڵانەکەی خۆماندا زوڵم و ستەم لە تۆ بکەم، چاوەڕوانی ئەوەم لێ دەکەیت، لە کۆڵانەکەی پشتەوەمان لەسەر ژێرپێخستنی زوڵم و ناحەقییەک بێمە دەنگ؟! مەگەر ئەو هاتنە دەنگەم سوودێکی مادی یا مەعنەوی بۆم هەبێت.\nچونکە حەق یەک ڕەنگ و یەک دەنگ و یەک مەبەستی هەیە، کێ بیڵێ و لە کوێ ئەنجام بدرێ و هەرکەس خەبات بۆ وەدی هاتنی بکات، خوای دڵخۆشکردووە و ئیمانی بەرجەستەکردووە، ئەگەر خاوەنەکەشی بێ ئیمان بێت، بەپێی لێکدانەوەی دروست بۆ ئیمان.\nجەنگ بۆ لاکەی تریان قودرەتە، دەبێ بینوێنێ، بەهانەی زۆرە بۆ نواندن، سەرۆکی دنیاس پێی وایە لایەکەی تر کارەکەی لێدەشێوێنێ، دڵنیای دڵنیا بە هەر لایەکیان لەسەر حەق بێت ئەوە سەرکەوتووە.\nبەڵام بۆ زانینی حەق، پێویست ناکات فەیلەسوف و پیاغەمبەر بین، جۆرێکی تایبەت جلمان لەبەردا بێت یا ڕوخسارمان تایبەتمەندی هەبێت، تا بتوانین حەق و ناحەق لەیەکدی جودا بکەینەوە، من دەزانم تۆ نەتتوانی دەستنیشانی حەق بکەیت، چونکە لە بناغەدا، حەقێک لە ئارادا نییە کە ئێمە قەزاوەتی دەربارە بکەین، لێرەدا حەقەکە ئەمەیە کە ئەو دوو لایەنە لەسەر حەقێک بەگژ یەکدا نەهاتوون، یا پایماڵکردنی حەقێک لە لایەکیانەوە تا بەرامبەرەکی بێنێتە دەنگ.\nئێمە چ هاوکێشەیەک داوەری بکەین؟! چی لەم بڕیارەدا، مەنتقی ودروستە یا نامەنتقی و نادروستە؟! بۆچی کام لایەن پێڕەوی مەنتق و دروستی هەنگاوەکانێتی تا ئێمە بە زمانی کوردی خۆمان بکەینە قوربانی و گێچەڵەکە لە خۆمان نزیک بکەینەوە و نەتەوەکەی تێوە بگلێنین؟!\nتۆ دەتەوێ ئازاری لە مێژینەوی نەتەوەیەک نوێنەرایەتی بکەیت، یا بڕیاری ئەم لایەن و ئەو دەوڵەت؟! پێت وایە ئەمەریکا نەزانێ چی لە عێراقدا دەگوزەرێ؟! دۆست و دوژمنی کێن و عێراق لەسەر کام بناغانە دروستکراوەتەوە؟!، تا بەڕیزتان بەوە بیترسێنی کە هیچ لایەن وحیزبێک لەگەڵ بڕیارەکەی ئەودا نییە، یا هێزی نەیاری ئەو لە عێراقدا هەیە؟!، سەرەک وەزیرانی عێراق ڕای ڕەسمی دەوڵەتەکەی ڕاگەیاند و عاقڵانە تر بۆ کێشەکان چوو.\nئەگەر دەستووری عێراق ڕێگە نادات کەس زەوییەکانی بەکار بێنێت، بۆ پەلاماری هاوسێکانی، ئەی دەتوانی پێمان بڵێیت کە کام بڕگەی دەستووری عێراقی ڕێگەی داوە کە کەلشکرێک، بە سەروەت و سامانی گەلانی عێراق لەناو خاکەکی خۆیدا پەروەردە و بەخێو بکات، کە فەرمان لە وڵاتێکی هاوسێوە وەردەگرن و مەرجەعەکەیان وا لە ئێران؟! ئایا ئەمە مەنتقی و دروستە؟!\nئەمە خاڵە گرنگە کەبوو کە تۆ شایەتیت بۆ داو کردیانە ماڵ بەسەرتەوە و لە ڕێگای تۆشەوە بەسەر نەتەوەکەتەوە. ئەمە ئەو تەڵەیە بوو کە نابوویانەوە و تەڵەکەیان بە تۆ تەقان و خۆت پێوە بوویت، لەبەر ئەوەش بە کوردی قسەت کرد ئیحای ئەوەت دا کە کورد وا دەڵێ.\nئەمەش گرفتاری ئێوەیە، سیاسییەکان و پیاوە ئایینییەکان، بە زمانێک قسە دەکەن کە زمانی میللەتێکی دابەش و داگیرکراوە، خەمەکەی لەکەس ناچێت و ئازارەکەی لەوێنەی نییە، لەبەر ئەوەش ناتوانی بیخەیتە ناو ئەو هاوکێشانەوە، کە شەڕی قودرەت و بەکارهێنای زور و ململانێی دەسەڵات و لێکدانەوەی سەر بەگروپ یا لقێکی تایبەتی لێکدانەوە ئاینییەکانن.\nکورد و مەسەلەی کورد مەکەنە کەوا سووری بەر لەشکر نە بەگوفتار و نە بەڕەفتار، کاتی ئەوە هاتووە نەتەوەکە پێتان بڵێت: چیدی ئازار و برینەکانمان مەکولێنەوە، بە قسە و شیکردنەوە نا مەنتقی و نادروستەکانتان، کێشەی ئێمە ئاین و دەسەڵات و کێ حەقە و کێ نا حەق، نییە، ئەوە کاری ئێمە نییە، چونکە گرفتی ئێمە گرفتی ئەوان نییە، چیدی لە قسەو باستاندا، یا لە سەردانی سوڵتان و دەستخۆشی لێکردنیاندا بۆ سەربڕینی منداڵانی کورد، نە بەرگی ئێمە بپۆشن، نە بە زمانی ئێمە بدوێن، ئێمە بەشێک نین لە هیچ بێروباوەڕ و لێکدانەوەیەک.\nئەگەر دەتوانن، حاجی و پیرەمێرد و نالی و مەحوی و مەلەوی و خانی ئاسا، لەسەرمان هەڵبدەنێ و باسمان بکەن و دەنگمان بەرز بکەنەوە و فێرمان کەن و ڕۆشنمان کەنەوە، شەق لە جلی سوڵتانی و کۆشکی سوڵتانی، هەڵبدەن و بۆ ناڕەزایی سەری خۆتان هەڵبگرن و بسوتێن بۆ نەتەوە و فێری سووتان و هەوڵدان و ڕاستیەکانمان بکەن.\nئێمە مامۆستای گەلمان دەوێ، کە لە برین و ئازارەکەی خۆمانەوە فێری ڕوانینمان بکات بۆ ئازار و خەمی گەلان.\n8 کێ ئاسایشی نەتەوەیی کوردی خستۆتە مەترسییەوە؟!\n9 کاک ئەحمەدی موفتی زادە، ئازادیخوازو مرۆڤدۆست


ئاكارە ھەڵەكانی ڕێی بانگەواز (لووت بەرزی ) (22)\n● لووت بەرزی ●\nئاکارێکی تری ھەڵەی ڕێگای بانگەواز کە کەسانێک دووچاری دەبن بریتیە لە: ھەست کردن بە بڵندتر بوونی خۆیان بەسەر ئەوانی تردا, وە ھەست کردنیان بە باشترین بوون و خاوەن پێگەی تایبەت, ئەوەی کە لەمەش مەترسیدار ترە ئەوەیە کە کاتێک ئەم ئاکارە ھەڵەیە سەر دڵی گرت ئیدی داوای لە چواردەوری ئەکات کە سڵی لێبکەنەوە, ھەروەھا جۆریًک لە ڕێز و پێزانینی تایبەتی پێبدەن کاتێک لەگەڵی ئەدوێن, پاشان پێگەیەکی بۆ دابنێن دجیاوازتر لە پێگەی ھاوشانەکانی, ئەشێت ئەمە سەربکێشێت بۆ گۆڕانی گوزارشتەکانی ڕووخساریشی لە کاتی ئاخاوتندا, ھەندێک جار ڕەنگی کەسی لووت بەرز ئەگۆڕێت و توڕەبوونی توند ئەبێت کە ھەڵەیەک ئەکرێت و ئەویش ئامادەیە کە ئەم توڕە بوونەی بۆ دینی خوا و بە گەورە زانینی نیە, بەڵکو بۆ خۆیەتی کە چۆن کەسێک بوێری ئەوە ئەکات ھەڵەیەک بکات و ڕێز پێزانین و ترسی بۆ بوونی ئەم نەبێت لەو شوێنە.\nئەوەی پێویستە ھەندێک کەس لێی تێبگەن ئەوەیە کە لە پێویستیەکانی ئیمان بریتیە لە ملکەچ بوون لە ئاستی بڕواداران و شکۆبڵند بوون لە ئاستی بێ باوەڕان نەوەک پێچەوانەکەی.....پەروەردگار فەرموویەتی:\n( ێا ڕَیُّەَا الَّژِینَ آمَنُوا مَنْ ێرْتَدَّ مِنْکُمْ عَنْ دِینِەِ فَسَوْفَ ێڕْتِی اللَّەُ بِقَوْمٍ یُحِبُّەُمْ ۆیُحِبُّونَەُ ڕَژِلَّەٍ عَڵی الْمُۆْمِنِینَ ڕَعِزَّەٍ عَڵی الْکَافِڕینَ یُجَاەِدُونَ فِی سَبِیلِ اللَّەِ ۆڵا ێخَافُونَ ڵوْمَەَ ڵائِمٍ ژَلِکَ فَچْلُ اللَّەِ یُۆْتِیەِ مَنْ ێشَاءُ ۆاللَّەُ ۆاسِعٌ عَلِیمٌ)\nسورە المائدە / ایە ٥٤.\nپێشەوای مرۆڤایەتیش ﷺ موژدەی داوە و فەرموویەتی:(مَا نَقَێَتْ ێَدَقَەٌ مِنْ مَالٍ ۆمَا زَادَ اللَّەُ عَبْدًا بِعَفْوٍ إِلَّا عِزًّا ۆمَا تَۆاچَعَ ڕَحَدٌ لِلَّەِ إِلَّا رَفَعَەُ اللَّەُ).\n֎ لە ڕووکارەکانی لووت بەرزی:\n● ( لووت بەرزی پەرستشی ): ئەو کەسەی ھەڵگری ئەم ئاکارەیە خۆی بە باشتر لەوانی تر ئەبینێت, وە تایبەتمەندە و لەوانی تر ناچێت, بەھۆی ئەو پەرستشانەی ھەیەتی لەوان نزیک ترە لە خواوە, پێگەیەکی تایبەت تریشی ھەیە لەوان لەلای خوا, بۆیە کەنار لەوان ئەگرێت.\n● ( لووت بەرزی بانگەوازی ): ھەڵگری ئەم ئاکارە وەھا ھەست ئەکات کە سەرکوتنی لە ئەنجام دانی ئەو ئەرکە بانگەوازییەی پێی سپێردراوە بە توانا و لێھاتووی خۆیەتی, زیرەکییەکی بێ وێنەو ئەقڵێکی یەکلاکەرەوەی ھەیە کە پلانی داناییەکان دادەریژنەوە, کە بەسەر پلانی ھاوەڵەکانی سەردەکەوێت, لەم کاتەشدا یاخی ئەبێت و ڕێزەکە جێدەھێلێت ھەرکاتێک ھاوڕای نەبوون, ئاخر چۆن ھاوڕای ئەو نابن کە گەواھی لەسەر بەتوانایی ئەم دراوە و توانای جێبەجێ کردنیشی ھەیە....!\n● ( لووت بەرزی پێگەیی ): ھەڵگری ئەم ئاکارە وەھا گومان ئەبات کە ئەو پێگە پێشەوایەتیەی وەری گرتووە میداایای شکۆیە و لەسەر سنگی ناوە, وە دەری دەخات و زەقی دەکاتەوە ھەرکات زانی ئەوانەی دەوروپشتی ھاوڕای نین بۆ ئەوەی دەنگیان کپ بکات و ڕایان نەبێت, چونکە نابێت ڕایەک ھەبێت جگە لە ڕای ئەو, ھزر نەبێت جگە لە ھزر و بۆچوونی ئەو, خۆشی ڕاوێژ بە کەس ناکات, ناچێتە سەر بۆچوونی کەسیش, شمشێری دامرکاندنەوەی لەسەر تێکڕای دەوروپشتی ڕاکێشاوە.\n● ( لووت بەرزی پێشینە ): ھەڵگری ئەم ئاکارە وە ھەست ئەکات کە بەھۆی ئەو پێشینەیەی کە لەسەر ڕێگای بانگخوازی ھەیەتی, ئیتر ئەبێت خۆی زاڵ بکات و پێداگر بێت و لە نرخی ئەوانەی دوای خۆی ھاتوون کەم بکاتەوە, ووشەگەلێک بڵێت کە گوزارشتن لە لووت بەرزی, زۆربەی جاریش بەراوردی نێوان کارەکانی خۆی و ئەوانەی دوای خۆی ئەکات, وە ئەم چی کردووە و چۆنی بەخشیوە, وە ئەوان بە ھیممەت لاواز وێنا دەکات, بەڵام ئەوەی لە بیر کردووە ە پەند لەوەیە کە جێگیر بووە نەک لەوەی تێپەڕیوە, وە ئەوەش کە لە پێشینەیدا ھەیەتی بریتیە لە فەزڵی پاراوی خوای تعالی.


ڕاسین کڵەب دی لێنز - Soccer - Yariga - Results, fixtures, tables and statistics\nڕاسین کڵەب دی لێنز\n19/01/19 لێنز 2 - 1 نانسی بینینی ڕووداوەکان زانیاری زیاتر لەسەر ئەم یارییە\n28/01/19 ترۆیس 1 - 0 لێنز بینینی ڕووداوەکان زانیاری زیاتر لەسەر ئەم یارییە\n09/02/19 لێنز 0 - 0 مێتز زانیاری زیاتر لەسەر ئەم یارییە\n17/02/19 سۆشۆ 0 - 1 لێنز بینینی ڕووداوەکان زانیاری زیاتر لەسەر ئەم یارییە\n25/02/19 لێنز 20 : 45 نیۆرت زانیاری زیاتر لەسەر ئەم یارییە\n02/03/19 پاریس 15 : 00 لێنز زانیاری زیاتر لەسەر ئەم یارییە\n09/03/19 لێنز 15 : 00 ئۆکسێر زانیاری زیاتر لەسەر ئەم یارییە\n15/03/19 گازێلێک ئەجاکسیۆ - لێنز زانیاری زیاتر لەسەر ئەم یارییە\n29/03/19 لێنز - لو هاڤر زانیاری زیاتر لەسەر ئەم یارییە\nV. Belon 23 years old 0 0\nجـ.لیکا 33 years old 24 0\nJ. Vachoux 24 years old 1 0\nC. Cal 19 years old 0 0\nF. Centonze 23 years old 23 0\nJ. Duverne 21 years old 3 0\nE. Ebosse 19 years old 0 0\nSteven Fortès 26 years old 4 0\nم. هایدارا 26 years old 21 0\nM. Tahrat 29 years old 19 2\nA. Mendy 24 years old 9 0\nA. Radovanović 25 years old 16 0\nM. Sagnan 19 years old 1 0\nS. Teka 27 years old 6 0\nV. Wojtkowiak 21 years old 0 0\nE. Ba 25 years old 22 0\nJ. Bellegarde 20 years old 14 1\nA. Bencharki 24 years old 16 3\nC. Boli 20 years old 0 0\nS. Diarra 24 years old 22 1\nC. Doucoure 19 years old 19 1\nT. Ducrocq 19 years old 0 0\nگ.جیلێت 34 years old 9 1\nW. Mesloub 33 years old 23 2\nN. Simon 18 years old 0 0\nT. Ambrose 21 years old 20 4\nS. Banza 22 years old 0 0\nM. Chouiar 20 years old 15 2\nA. Gomis 27 years old 25 10\nG. Kyei 23 years old 14 2\nمازۆ 30 years old 0 0\nM. Madri 28 years old 1 0\nF. Marković 26 years old 0 0\nA. Sow 18 years old 0 0\nف. مۆنتانیێر 54 years old\nستادی دفێلیکس بۆیارت


نوری مالیكی و عیماد ئه‌حمه‌د كۆبوونه‌وه | Pukdk یه‌کێتیی نیشتمانیی کوردستان\nنوری مالیكی و عیماد ئه‌حمه‌د كۆبوونه‌وه\nئه‌مڕۆ 22ی تشرینی یه‌كه‌می 2012، له‌شاری به‌غدا، نوری مالیكی سه‌رۆك وه‌زیرانی عیراق و عیماد ئه‌حمه‌د جێگری سه‌رۆك وه‌زیرانی هه‌رێمی كوردستان، پرسی سیاسی عیراق و چۆنیه‌تی چاره‌سه‌ركردنی كێشه‌كانی نێوان به‌غداو هه‌رێمیان تاوتوێكرد.\nئه‌مڕۆ، دووشه‌ممه، نوری مالیكی پێشوازیكرد له عیماد ئه‌حمه‌د و وه‌فدی هاوڕێی، له‌كۆبونه‌وه‌یه‌كدا هه‌ردولا هه‌لومه‌رجی سیاسی عیراق و چۆنیه‌تی چاره‌سه‌ری كێشه‌و ناكۆكیه‌كانی نێوان لایه‌نه سیاسیه‌كان و له‌لایه‌ك و هه‌رێم و به‌غداو پرسی بودجه‌ی ساڵی 2013 یان تاوتوێكرد.\nله‌و دیداره‌دا كه‌وه‌زیرانی دارایی و ئابوری و سامانه سروشتیه‌كان و پلاندانانی هه‌رێم ئاماده‌ی بوون، عیماد ئه‌حمه‌د رایگه‌یاند: ئێمه به‌شێكین له‌عیراق و به‌پێی ده‌ستور ئه‌رك و مافمان هه‌یه، داواكاریشین له‌به‌ر رۆشنایی ده‌ستورو به‌رژوه‌ندی گشتی هه‌موو گه‌لانی عیراق بیر له‌چاره‌سه‌ری گرفته‌كان بكه‌ینه‌وه، هه‌روا وتی: خواسته‌كانی ئێمه ته‌نیا خواستی خه‌ڵكی كوردستان نین، به‌ڵكو له‌به‌رژوه‌ندی هه‌موو خه‌ڵكی عیراقدان.\nله‌درێژه‌ی دیداره‌كه‌دا جێگری سه‌رۆك وه‌زیرانی هه‌رێم به‌وردی باسی له‌و تێبینی و پێشنیازانه‌ش كرد كه له‌لایه‌ن هه‌رێمه‌وه سه‌باره‌ت به‌بودجه‌ی ساڵی داهاتووی عیراق پێشكه‌ش كران، كه پێشتر له‌كۆبوونه‌وه‌یه‌كدا وه‌فدی هونه‌ری هه‌ردولا له‌سه‌ر به‌شێك له‌خاڵه‌كان رێكه‌وتن و به‌شێكیشیان پێویستی به‌ره‌زامه‌ندی ئه‌نجومه‌نی وه‌زیرانی عیراق و خودی سه‌رۆك وه‌زیرانه‌وه هه‌یه، بۆیه عیماد ئه‌حمه‌د داوای له‌سه‌رۆك وه‌زیرانی عیراق رۆڵی خۆی ببینێت بۆ چاره‌سه‌ركردنیان.\nله كۆبوونه‌وه‌كه‌دا ئه‌و مه‌سه‌لانه‌ی پێویستیان به ره‌زامه‌ندیی ئه‌نجومه‌نی عیراقه‌وه هه‌یه وه‌ك نوێنه‌رانی ئه‌نجومه‌نی وه‌زیرانی عیراق باسیان كرد، بریتییه له خه‌رجكردنی بودجه‌ی هێزی پێشمه‌رگه‌و موسته‌حه‌قاتی كۆمپانیا نه‌وتیه‌كانی هه‌رێم و زیادبوونی به‌رچاوی بودجه‌ی سیادی و به‌رگری، كه كاریگه‌ری خراپی له‌سه‌ر بودجه‌ی ئاسایی عیراقیش دروستكردوه.\nله‌لایه‌ن خۆشیه‌وه نوری مالیكی رایگه‌یاند: كۆبونه‌وه‌كان له‌كه‌شێكی باش به‌رێوه‌چوون و ئێمه‌ش له‌چوارچێوه‌ی ده‌ستوردا ئاماده‌ی هاریكاری و چاره‌سه‌ر كردنی كێشه‌كانین.\nهه‌روا باسی له‌وه‌شكرد كه‌دۆخی ئێستای عیراق مه‌ترسیداره‌و پێویسته هه‌موو لایه‌كمان به‌گیانی به‌رپرسیارێتیه‌وه ره‌فتار بكه‌ین بۆ تێپه‌ڕاندنی ناكۆكی و جیاوازیه‌كان و دۆزینه‌وه‌ی زه‌مینه‌ی لێكگه‌یشتن و هه‌ماهه‌نگی.\nسه‌رۆك وه‌زیرانی عیراق پابه‌ندی خۆشی بۆ ئه‌و خاڵانه دوپاتكرده‌وه كه له‌كۆبونه‌وه‌ی هاوبه‌شی نێوان هه‌ردولادا كۆده‌نگی له‌سه‌ر بووه‌و وتیشی: “پێشكه‌وتنی هه‌رێمی كوردستان به‌پێشكه‌وتنی هه‌موو عیراق ده‌زانین و هه‌ر هه‌نگاوێكیش بۆ بوژانه‌وه‌ی زیاتری كوردستان پێویست بێت، به‌پێی توانا به‌ده‌نگییه‌وه ده‌چین”.


راپۆرتێک لە سەر کۆڕی ئەدەبی لە بانە - قەڵەم\nلە سەر ئەو خشتە زەمەنییەی پێشتر لە ئاگانامەکانداو لە ئاگادارییەکدا کە لەم سایتەوە(قەڵەم) راگەیەندرابوو بە میوانداری رێکخراوەی زانستی، فەرهەنگیی هۆژان کوردستان، کۆڕی رەخنە و توێژینەوەی کۆچیرۆکی: "جەستەیەکی خۆڵاوی بەسەر قاڵیچەی سولەیمانەوە" لە نووسینی رزگارلوتفی بە بەشداری بەشێکی بەرچاو لە چین و توێژە فەرهەنگی و رۆشنبیرییەکانی وەک: بەڕێوەبەرانی ناوەندی چاپەمەنی "مانگ"، بەڕێوەبەری چاپەمەنی "گوتار"، بەڕێوەبەران و ئەندامانی بنکەی ئەدەبی/ فەرهەنگیی بەڕۆژە، بەشێک لە هەڵسووڕینەرانی بنکەی فەرهەنگی/ ئەدەبیی نۆژین، بەشێک لە بەڕێوەبەران و ئەندامانی رێکخراوەی زانستی/ فەرهەنگیی هۆژان، بەشێ لە ئەندامانی کۆمەڵەی ژنانی بانە، بەشێک لە ئەندامانی رێکخراوەی ژینگەپارێزانی پاژین،و بەشێکیش لە هۆگرانی ئەدەبیاتی کوردی بە گشتی و ژانڕی چیرۆک بە تایبەتی، لە فەزایەکی دیالێکتیکیانەدا بەڕێوە چوو.\nسەرەتا رێزدار ناسر ئەمینی، وەک پێشکەشکاری رێکخراوەی هۆژان/ کوردستان، کورتەیەکی سەبارەت بە مێژوو و ستراتیژییەتی دامەزراندنی رێکخراوەکەی خۆیانی پێشکەش کرد و دوای ١٥ خولەک، بەڕێوەبردنی کۆڕەکەی سپاردە رێزدار فەرهاد بێهێشتی وەک پێشکەشکاری لژنەکە. ئەو بەڕێزەش دوای ناساندنی فەرمی لژنەکە و قسەکردن لە سەر چالاکی و بیلانی کاری کەس بە کەسیان، داوای لە بەڕێزان عەتا نەهایی و رزگار لوتفی کرد پێکەوە بچنە سەر سن و بابەتەکانیان پێشکەش بکەن. بەڕێز عەتا نەهایی دوای دەربڕینی پیرۆزبایی خۆی لەمەڕ دەرچوونی کتێبەکە، راوبۆچوونی خۆی لە روانگەیەکی ئەدەبی/ داستانییەوە سەبارەت بە کتێبەکە پێشکەش کرد و بە دوایدا بەڕێز رزگارلوتفی وەک نووسەری کۆمەڵە چیرۆکەکە، دوای دەربڕینی سپاس و پێزانین بە نیسبەت گیرانی کۆڕێکی لەو چەشنە، یەکێک لە چیرۆکەکانی کۆمەڵە چیرۆکەکەی پێشکەشی ئامادەبووان کرد.\nدواتر، پەنێلی دووەم کە بریتی بوون لە بەڕێزان فەرهاد بێهێشتی وەک پێشکەشکار و رەخنەگر، هاوڕێ یووسفی وەک وتەبێژی گرووپ و وتاربێژ، دوکتور ئەمین کەرەمی وەک رەخنەگرێ بە گۆشە نیگای کۆمەڵناسی ئەدەبیاتەوە، مەحەمەد مەحەمەد مورادی وەک رەخنەگر و وتاربێژ و، عەتا رەشیدیانی وەک مێژووناس و توێژەرێکی مێژوویی بانگهێشت کرانە سەر سن و هەر کامەیان بە پێی خشتەی زەمەنی خۆیان لێکدانەوەکانیان دەربڕێ و توانییان چالاکانە و بە شێوەیەکی ئەکتیڤ بۆچوونەکانیان پێشکەش بکەن. شایانی باسە بابەتەکان لە سەر بنتکی ئەم خاڵانەی خوارەوە راوەستابوون و بە وردی و تیۆرییانە کەوتبوونە شەن و کەوکردنیان: بە کاربردنی جۆری کاغەزی کتێبەکە، دیزاینی رووبەرگی کتێبەکە، ناوی کتێبەکە، چۆنییەتی بەکاربردنی تووخمەکانی چیرۆک لەو کتێبەکەدا، بوون یا نەبوونی کاراکتەری چیرۆکەکان وەک سووژەیەکی ئەکتیڤ و چەندەها بابەتی‌تر کە رەنگە باسکردن و هێنانەوەیان لە تاقەتی ئەم رێپۆرتاژەدا نەبێت. پاشان لژنەکە، دوای پێشکەشکردنی بابەتەکانیان داوایان لە بەشداربووان کرد گەر پرسیارێکیان سەبارەت بە قسەکانیان هەیە راشکاوانە دەری ببڕن کە لە بەر کەم‌هێنانی کات، بە داخەوە تەنها چەند کەس لە بەشداربووانی ئازیز: وەک کاک هادی سەلیمی، کاک فەتاح خدری و ..تاد، توانیان راوبۆچوونی خۆیان دەرببڕن و وەڵام وەربگرنەوە.\nلە کۆتاییدا و بە پاسی زەحمەت و هەوڵی بێ وچانی ئەو بەڕێزانە، لە لایان رێکخراوەی زانستی/ فەرهەنگیی هۆژانەوە هەر یەکەیان سپاسنامە، گۆڤارێکی زانستی/ فەرهەنگیی هۆژان و بەرگێک لە کۆچیرۆکەکەیان بە دیاری پێشکەش کرا. شایانی باسە کۆڕەکە دوای تێپەڕبوون بە ئاقارێکی رەزایەتمەندی زانستی/ ئەدەبیی‌دا و بە بڕینی چوارکاتژمێر و نیو کات، لە سەعاتی ٧:٣٠ ی شەودا لە هۆڵی ئێرشادی ئیسلامی بانە بە بەرپرسیارەتی رێزدار جەنابی موعین‌ئەفشار کۆتایی پێهات.


قوباد تاڵەبانی بۆ یەکەمجار بەشداری لە بەرنامەیەکی وەرزشیی کەناڵێکی کوردیدا کرد و باسی لە یارییەکانی یۆرۆی ئەمساڵ کرد و چەند نهێنییەکیشی ئاشکراکرد، یەکێک لەوانە گفتوگۆیەتی لەگەڵ فێرگسۆنی ڕاهێنەری پێشووی مانچستەریونایتد و دەشڵێت، لەیاری کۆتایی خولی یانە پاڵەوانەکانی ئەوروپا هاندەرانی بەرشەلۆنە پێیان وتووە، ئێوە خوا شێتی کردوون.\nقوباد تاڵەبانی، جێگری سەرۆکی حکومەتی هەرێم (پێنجشەممە 17ی حوزەیرانی 2021) لە میانەی بەشداریکردنی لە بەرنامەیەکی کەناڵی "فاڵکۆن"ی وەرزشی، ڕایگەیاند، "ناتوانم لە نیوەشەودا سەیری یارییەکانی کوپا ئەمەریکا بکەم، بەڵام بەپێی کات سەیری یارییەکانی یۆرۆ یاخود ئەنجامی یارییەکان دەکەم."\nجێگری سەرۆکی حکومەتی هەرێم کە هاندەری یانەی مانچستەر یونایتدی ئینگلیزییە، ئەوەی ئاشکراکرد، "ساڵی 2009 لەیاریی کۆتایی خولی یانە پاڵەوانەکانی ئەوروپا بلیتم دەستکەوت و لەگەڵ چەند کەسێکی نزیکی خۆمدا چووینە ڕۆمای پایتەختی ئیتاڵیا بۆ بینینی یاریی کۆتایی لەنێوان مانچستەر و بەرشەلۆنە، بەڵام کە چووینە یاریگاکە شوێنی دانیشتنەکەمان لەنێو هاندەرانی بەرشەلۆنەدا بوو."\nقوباد تاڵەبانی بە پێکەنینەوە باس لەوەدەکات، هاندەرانی بەرشەلۆنە پێیان وتین، "ئێوە خوا شێتی کردوون هاتوونەتە ئێرە."\nباسی لەوەشکرد، "شانازی بە کارەکەی خۆمەوە دەکەم کە ئەو ئەرکەم پێسپێردراوە، بەڵام زۆر جار بیرمکردووەتەوە و حەزم کردووە یاریزانێکی پیشەگەر بوومایە و هەوڵم بۆ ئەوە بدایە."


◄ ئەنجام: Found 641, page 1 of 65 Items per page: 🗐 1 🗐 5 🗐 10 🗐 25 🗐 50 🗐 100\n👁 ئەڤ بابەتە 11,521 جار هاتیە دیتن\n🎵 10 چرکە کارا هونەری\n📅 دەمێ تومارکرنێ Nov 28 2012 12:28PM\n👁 ئەڤ بابەتە 16,873 جار هاتیە دیتن\nبەرهەمێکی تری وەزارەتی رۆشنبیریی و لاوان- بەڕێوەبە [ زێدە... 👁] ✖ ✖ 0 0 ✔ 74% ✍ هـ.ب. 28-11-2012 12:28:25\n🎵 14ی تەمموز کارا هونەری\n📅 دەمێ تومارکرنێ Oct 19 2018 1:54PM\nفیلمی 14ی تەمموز، کە لە دەرهێنانی دەرهێنەری کورد ه [ زێدە... 👁] ✖ ✖ 0 0 ✔ 94% ✍ هـ.ب. 19-10-2018 13:54:09\n👁 ئەڤ بابەتە 505 جار هاتیە دیتن\n🎵 8000 بارزانی کارا هونەری\n📅 دەمێ تومارکرنێ Dec 19 2011 3:18PM\n👁 ئەڤ بابەتە 22,860 جار هاتیە دیتن\nشێوەکار: دارا ئارام [ زێدە... 👁] ✖ ✖ 0 0 ✔ 66% ✍ هـ.ب. 19-12-2011 15:18:24\n🎵 Broos کارا هونەری\n📅 دەمێ تومارکرنێ Jul 3 2013 12:05PM\n👁 ئەڤ بابەتە 8,778 جار هاتیە دیتن\n... [ زێدە... 👁] ✖ ✖ 0 0 ✖ 52% ✍ هـ.ب. 3-7-2013 12:05:54\n🎵 Dark Cell کارا هونەری\n📅 دەمێ تومارکرنێ Dec 19 2011 3:52PM\n👁 ئەڤ بابەتە 11,515 جار هاتیە دیتن\nDara Aram [ زێدە... 👁] ✖ ✖ 0 1 ✖ 58% ✍ هـ.ب. 19-12-2011 15:52:23\n🎵 Destruction Of Wheels کارا هونەری\n📅 دەمێ تومارکرنێ Dec 19 2011 3:53PM\n👁 ئەڤ بابەتە 12,865 جار هاتیە دیتن\nشێوەکار: دارا ئارام [ زێدە... 👁] ✖ ✖ 0 0 ✔ 66% ✍ هـ.ب. 19-12-2011 15:53:37\n🎵 Golakani (Kirkuk) کارا هونەری\n📅 دەمێ تومارکرنێ Nov 15 2013 11:53AM\n👁 ئەڤ بابەتە 7,468 جار هاتیە دیتن\na film by Fariborz Kamkari [ زێدە... 👁] ✖ ✖ ✖ 1 0 ✖ 50% ✍ ب.ج. 15-11-2013 11:53:12\n🎵 GSA Master's student, painter Soniya Ahmed, wins first Issachar Fund Art Prize کارا هونەری\n📅 دەمێ تومارکرنێ Jan 16 2020 10:23PM\nSpecially created oil paintings reflecting on grat [ زێدە... 👁] ✖ ✖ 2 1 ✔ 99% ✍ ج.ع.ئـ. 16-1-2020 22:23:09


مێژوویەک لەسەر(لم)دا ئیسماعیل تەنیا-ھانۆڤەر\nبەھۆی نەبوونی سەرچاوەو دیکۆمێنتی نووسراو، زۆر جاران لە کاتی نووسینەوەی مێژوودا، بەناچاری پەنا بۆ گێڕانەوەی بیرەوەری و ئەو ڕوداوانە دەبەین کە لە ھزرو یادەوەری کاراکتەرەکان، کاڵ نەبوونەتەوەو دەکرێت یاریدەدەرێکی باش بن بۆ بەیان کردن و دووبارە خستنەوە بەرباسی ڕوداوەکان و لەچوارچێوەی زەمەنی ڕودانیاندا، مامەڵەیان لەگەڵدا بکەین. زۆر جاران زاکیرە ھاوکارێکی ئەکتیڤی کارەکتەری سەرەکی ڕەوتەکان نابێت، ئەمەش بەھۆی تێپەڕبوونی کات و خەزن بوونی ڕوداوی تازەترو جێلەق کردن بە ڕوداوە کۆنەکان. ئەم مێژووانە لەم حالەتەدا، دەکرێت بە (مێژووی سەر لم)، یان(مێژووی سەر ئاو)ناوزەدیان بکەین، چونکە ھیچ کاتێک زاکیرە ناتوانێت ببێتە ئەلتەرناتیفی دیکۆمێنت و ئەرشیفو یاداشتی نووسراوی ڕۆژانە. . . بەڵام وەک دەڵێن تۆمارکردنی لە نەکردنی، یان(زەرەر لە نیوەی بگەڕێتەوە قازانجە)، باشترە.\nمێژووی سەرھەڵدان و بڵاوبوونەوەی چەپ بە مەفھومە کۆنەکەی، دەتوانین بۆ دروستبوونی(حزبی شیوعی عێراق)، لە ساڵی(1934)دا، بگەڕێنینەوە. لەسەرەتای حەفتاکاندا، لەلایەن خەڵکانێکی ترەوە، بەدیلێکی تریان بۆ حزبی شیوعی و مەفھومە چەپایەتییەکەیان دۆزییەوە کە خۆی لە (کۆمەڵەی ڕەنجدەرانی کوردستان)دا، بینییەوە. بەتێپەڕبوونی کات و قەبەبوونی تراژیدیاو ئەو نەھامەتیانەی کە بەسەر کوردا ھاتن، یان کارا نەبوونی ئەم ڕێکخراوە چەپانەی کە خۆیان بە نوێنەری چینی کرێکارو توێژە چەوساوەکان دەزانی، بەناچاری و لە زەمەنێکی تازەو لەناو کەش و ھەوایەکی جیاوازتر، کۆمەڵێک ڕێکخراوو گروپ و دەستەی ئایدیا ھەڵگری چەپ، کە دەکرێت بە چەپی تازە یان مۆدێرن، لە باشوری کوردستان، ناوزەدیان بکەین. دەتوانین سەرھەڵدانی چەپی مۆدێرن لە باشوری کوردستاندا، بۆ ساڵی (1976)، بگەڕێنینەوەو دروستبوونی(ڕێکخراوی ڕەنجدەرانی کوردستان)یش، بەیەکەم ڕێکخراوی چەپی مۆدێرن، حسێب بکەین.\nھەر لەسەرەتاوە، بەھۆی بوونی فرە مینبەری و باڵی جیاواز جیاواز، لەناو ڕیزەکانی(کۆمەڵەی ڕەنجدەرانی کوردستان)ەوە، ئەم ڕیکخراوە نەیتوانی ببێتە ڕیکخراوێکی بنکە فراوان و تۆکمەو پۆڵاین. . بە تێپەڕبوونی کات و کەڵەکە بوونی کێشەو گرفتەکان و یەک نەبوونی دروشم و کردارەکان لە پراکتیکدا، ھێواش ھێواش درزی گەورەتر کەوتە نێو ڕیزەکانی ئەم ڕێکخراوە. . . لەگەڵ مفاوەزاتەکەی نێوان ڕژێم و(یەکێتی نیشتیمانیی کوردستان)لە ساڵی(1984)دا، درزەکان گەورەتر بوون و خەڵکێکی زۆر لە خەبات کردن لە ڕیزەکانی ئەم ڕێکخراوە(کۆمەڵەی ڕەنجدەرانی کوردستان)، سارد بوونەوە. . . ھەندێکیان دانیشتن و ھەندێکی تریان بەرەو ئەوروپا سەریان ھەڵگرت، یان وەک ئەلتەرناتیفێک بیریان لە دروستکردنی ڕیکخراوی تر کردەوە. ئەگەر سەیری باگراوندی کاراکتەرە سەرەکییەکانی نێو ڕیزەکانی ئەم ڕێکخراوو گروپە چەپانەی کە لەنێوان(1976-1993)دا دروستبوون بکەین، دەبینین بەشێکی زۆریان لە ڕابردودا، کادیری چالاک و دیاری (کۆمەڵەی ڕەنجدەرانی کوردستان)بوون، یان بەشێوەیەک لە شێوەکان، پەیوەست بوونە بەم ڕێکخراوەوە.\nکتێبی (مێژوویەک لە یادەوەریدا)، گێڕانەوەیەکی پشت بەستوو بە یادەوەری و زاکیرەیە، کە (سالار ڕەشید )ئامادەی کردووەو نەیھێشتووە ئەو یادەوەرییانە زێتر کاڵ ببنەوەو بکەونە خانەی سەراب و لەبیر چوونەوە. کاراکتەرەکانی ئەوێ ڕۆژێ، مێژوویەک دەگێڕنەوە کە خۆیان تێیدا پاڵەوان و داینەمۆی ئەم گروپ و ڕێکخراوانە بوون. . . ئەم ھاوڕێیانە، ھەر یەکەو لە گۆشە نیگای خۆیەوە، باسی گروپ و ڕێکخراوەکانی کردووە، کە بە ھەموویانەوە مێژوویەکی تەمەن حەڤدە ساڵی دروست دەکەن. بمانەوێت یان نەمانەوێت، ئەم یادەوەرییانە بوونەتە مێژووی زەمەنێکی دژواری پڕ لە ھەڵدێرو نشوستی نەتەوەی کورد. خەباتی (چەپی مۆدێرن)، لە دوا وێستگەدا، دەڕژێتە ڕوبارێکەوە کە لە خزمەتی مرۆڤایەتی و پساندنی کۆت و پێوەندی کۆیلەتییە. خەباتی ھەموو مرۆڤەکان(بە چەپ و ڕاست)، یان(نەتەوەیی و نێونەتەوەیی )، لەدوا جاردا، ھەوڵدانێکن لە پێناو بەرقەرار بوونی پاراستنی کەرامەتی مرۆڤ و ھێنانە ئارای ژیانێکی ئاسوودەو بەختیار بۆ مرۆڤەکان لەسەر ئەم ئەستێرەیە.\nئەم ھاوڕێیانە، کە ھەر یەکێکیان بگری، بای خۆی ئازاری ساردی و گەرمی، تاڵی و برسێتی، ژانی دوور کەوتنەوە لە کەس و کار، ئەشکەنجەی زیندانە شێدارەکانیان، چەشتووە. ئەوەندەیان کردووە، کە ڕابردوویان ڕوو سور بێت. ئەوان، زۆر بە وردی(تا ئەو شوێنەی کە زاکیرە یارمەتی داون)، باسی مێژووی دروست بوون و ژمارەی ئەندام و چالاکییەکان و ڕاگەیاندن و ئایدۆلۆژیایان، کردووە. دەتوانین ئەم ھەموو گروپ و ڕێکخراوە چەپە مۆدێرنانە کە لەناو یادەوەرییەکاندا باسکراون، بەم شێوەیە پۆڵین بکەین: (ڕێکخراوی ڕەنجدەرانی کوردستان، ڕێکخراوی بروسک، یەکێتی تێکۆشانی کارگەران، ڕێکخراوی کار، بەرەی ڕزگاری زەحمەتکێشان، ئەڵقەی کۆمۆنیستی بڵێسە، ڕەوتی کۆمۆنیست، کۆمەڵەی تێکۆشەرانی کۆمۆنیست-کۆتک، یەکێتی خەباتی کۆمۆنیست، گروپی پرۆژە، ڕێکخراوی ئەڵقەی ئۆکتۆبەر، ئەڵقەی ئەدیبانی کۆمۆنیست، دەستەی پێشڕەوانی پرۆلیتاریا، سەرنجی کرێکار، پرۆلیتاریای کۆمۆنیست، یەکێتی خەباتی کۆمۆنیزمی کرێکاری، کۆمەڵەی کرێکارانی یەکی ئایار، ھەستەی کرێکارانی سۆسیالیست، ڕێکخراوی یەکێتی بێکاران، حزبی کۆمۆنیستی کرێکاری عێراق).\nئەم گروپ و ڕێکخراوانە، لەپاڵ خەباتە سیاسی و کۆمەڵایەتییەکانیاندا، مەکینەی ڕاگەیاندنیشیان خستۆتە کارو لە دووتوێی گۆڤارو بڵاوکراوەکانیاندا، توانیویانە مێژوویەک بەدەر لە سیاسەت بۆ خۆیان تۆمار بکەن. ئەگەر بۆیان نەکرابێت ببنە کاراکتەری مێژوویی زەق، ئەوا بە دڵنیاییەوە بوونەتە ژمارەیەک لە بیبلۆگرافیای حزبە سیاسییەکانی باشووری کوردستان و ئەگەر لە پەراوێزیشدا بێت، دەبێت ئاماژەیان پێ بکرێت. . . ئەوان لەڕێگای بڵاوکردنەوەی گۆڤارو ڕۆژنامەکانییانەوە، توانیویانە مێژووی ڕۆژنامەگەریی کوردی لە زەمەنێکی دژواردا، بە تایبەتیش(ڕاگەیاندنی چەپی کوردی)، دەوڵەمەند بکەن. بەھۆی نەبوونی ئازادی و فشاری زۆری ڕژێم و ترسانی مرۆڤ لە سێبەری خۆی لە زەمەنێکدا، لەگەڵ بوونی ئەم ھۆکارانەشدا(ئەگەر بەشێوەی سادەو سەرەتاییش بووبێت)، ئەوجا توانیویانە ئەم گۆڤارو بڵاوکراوانە بخەنە نێو ڕابەری ڕۆژنامەگەریی کوردی: (بڵاوکراوەی ڕەنجدەران، کار، ڕێبازی زەحمەتکێشان، گۆڤاری کرێکارانی کۆمۆنیست، ئاڵای شۆڕش، ئاسۆی سۆسیالیزم، خەباتی کرێکار، گۆڤاری ڕابەر، گۆڤاری زەنگ، سەرنجی کرێکار، پرۆلیتاری، بۆ پێشەوە، شۆڕشی کرێکاری، دەنگی بێکاران، بەرەو یەکی ئایار، ھەواڵنامەی خۆپیشاندان، ڕێگای بێکاران).\n(سالار ڕەشید)، لە ڕێگای دواندن و ختوکەدانی کاراکتەرەکانەوە(بێ ئەوەی کە پێی بزانن)، توانیویەتی مێژوویەک بۆ ئەم ھاوڕێیانە لەسەر لمەوە بخاتە سەر کاغەزو چەردەیەک لە خەباتەکانیان بە ھاوتەمەنو نەوەی دوای خۆیان، بناسێنێت.\nمن لەگەڵ ئەوەی کە لەنێوان ساڵانی(1979-1992)دا، ھەڵگری ھەمان ڕێبازی ئەم ھاوڕێیانە بووم(بە کەمێک جیاوازییەوە)، لە نزیکەوەش بەشێکی کەمیانم دەناسی و ئاگاداری چالاکییەکانیان بووم و ئەوێ زەمانێ کۆمەڵێک سەرنج و تێبینیم لەسەریان ھەبووە، لەگەڵ ئەوەشدا ناکرێت خەباتی ئەوان بە نادیدە بگرم، بۆیە، ئەم کارەی (سالار ڕەشید)، بە کارێکی دیکۆمێنتی ئەکتیڤ دەزانم و لەدواڕۆژدا، دەکرێت ببێتە سەرچاوەیەکی بەبڕشت بۆ مێژوونووسان و توێژەرانی مێژووی چەپ لە باشوری کوردستاندا.\n(*)مێژوویەک لە یادەوەریدا، دیدار سەبارەت بە مێژووی چەپ و کۆمۆنیزمی نوێ لە کوردستاندا، سالار ڕەشید، چاپی یەکەم، سلێمانی، 2015


زایینی: ١٧-١٢-٢٠١٢ - هەتاوی: ١٣٩١/٠٩/٢٧ - ١٥:٤٢ تاران قه‌باره‌ی فۆنت:\nکوردستان میدیا: بەبۆنەی رۆژی پێشمەرگەی کوردستان ئەندامان و لایەنگرانی حیزبی دێمۆکرات لە چەند شارێکی کوردستان چالاکییان بەڕێوە برد.\nبەپێی هەواڵی ماڵپەڕی کوردستان میدیا، لە شاری نەوسوود و دەوروبەری چالاکی تەبلیغیی بەبڵاو بەڕێوە چوو.\nئەو شوێنانە کە چالاکیی تێدا بەڕێوە چووە بریتین لە:\nدەوروبەری مەیدانی مەولەوی، بێهداری، سێ‌ڕێیانی تەشار، ترمینالی پاوە ــ نەوسوود، بازارچەی سەر سنوور، ملە سەروا، جادەی پاوە نێسانە، پارکی سەروەزەن، بازارچەی مەرزی، شەقامی فردەوسی، مەیدانی دوکتور قاسملوو و دەوروبەری پۆمپی بنزین.\nئەندامانی حیزبی دێمۆکرات لە شاری "مەریوان"یش چالاکیی بەرینی تەبلیغییان بەڕێوە بردووە:\nگەڕەکەکانی بەهاران، مەیدانی نەورۆز و کۆڵانەکانی دەوروبەری، شەقامی مەردۆخ، گەڕەکی میانەییەکان، گەڕەکی سەردۆشیەکان، پارکی میللەت، گەڕەکی ئیستادیۆم و گەڕەکی چوارباخ.\nهەروەها لە ئاواییەکانی کەڵەکەجان، وەلەژێر و "نێ" تراکت و پووستێری رۆژی پێشمەرگەی کوردستان بڵاو کراوەتەوە.\nشەوی ٢٥ لە سەر ٢٦ی سەرماوەز لە مەیدانی جیهادی شاری مەریوان و شاخی شەڕگای پشتی ئاوایی نێ ئاڵایەکی گەورەی کوردستان هەڵکرا و دواتریش هەر لە بەرزاییەکانی ئەو ئاواییە ئاوەرێکی گەورە هەڵکرا.\nگەڕەکی حاجی خدر، گەڕەکی تالاری نەورۆز، گەڕەکی بیلالی حەبەشی، پارکی معلم، شەقامی تاڵەقانی و شەقامی پیرانشار.\nهەر لەو پێوەندییەدا لە گوندەکانی محەمەشەی سەرێ و خوارێ، ماسوێ، دایماو، مهماندار، خلیفان، قەڵاتان، دیلان چەرخ، قارنێ، گەڵوان، وزنێ، کویک و حەلبێ و کەرێزە شکاک چالاکیئەنجام دراوە.